2ο ΟΛΟΗΜΕΡΟ ΔΗΜΟΤΙΚΟ ΣΧΟΛΕΙΟ ΕΑΕΠ ΜΕΛΙΣΣΙΩΝ - (2011-2015): ΑΝΑΔΗΜΟΣΙΕΥΣΗ ΤΗΣ ΠΡΩΤΗΣ ΜΑΣ ΑΝΑΡΤΗΣΗΣ\nΑΝΑΔΗΜΟΣΙΕΥΣΗ ΤΗΣ ΠΡΩΤΗΣ ΜΑΣ ΑΝΑΡΤΗΣΗΣ\nΑναδημοσιεύουμε τρία (3) χρόνια μετά την πρώτη μας ανάρτηση, της 25/11/2011, ως υπενθύμιση των στόχων μας και του οράματος που είχαμε θέσει τότε αλλά κι ως ένα πρώτο απολογισμό αλλά και δείγμα αυτοκριτικής και κριτικής στα πεπραγμένα...\nΟ στόχος για ένα σχολείο με ανθρώπινο πρόσωπο, που υπηρετεί τον μαθητή και νοιάζεται για την αιδεία του συνεχίζει να βρίσκεται αμείωτος στο επίκεντρο των ανησυχιών και του καθημερινού μας αγώνα.\nΑκολουθεί το άρθρο...\nΤο Σχολείο του Σήμερα\nΟκτώβρης του 2011, παραμονές Εθνικής Επετείου…\nΗ νέα σχολική χρονιά αριθμεί ήδη 6 εβδομάδες λειτουργίας… και το Σχολείο (το κάθε σχολείο), ως μικρογραφία της τοπικής κοινωνίας, εισπράττει και τις περισσότερες φορές καλείται να διαχειριστεί στο μέγιστο βαθμό ποικίλα κοινωνικά ζητήματα. Ζητήματα και προβλήματα που άλλοτε καθρεφτίζονται στα αθώα βλέμματα των παιδιών, άλλοτε μεταφέρονται από αυτά ποικιλοτρόπως στο εσωτερικό του.\nΌμως τίθεται το ερώτημα:\n- Είναι οργανωμένο, επανδρωμένο και κατάλληλα εξοπλισμένο το σχολείο του σήμερα, προκειμένου να αντιμετωπίσει αποτελεσματικά τις πολυσύνθετες κοινωνικές και παιδαγωγικές προκλήσεις;\nΗ απάντηση ανήκει στον καθένα μας!\nΗ συγκεκριμένη ανακοίνωση δεν έχει ως στόχο να δραματοποιήσει ή να ωραιοποιήσει την όποια κατάσταση, αλλά να θέσει κάποιους προβληματισμούς που ίσως φανούν χρήσιμοι.\nΦυσικά δε χωρά καμιά αμφιβολία για το τι σχολείο θέλουμε.\nΠοιος δε θέλει ένα σχολείο οργανωμένο και πλήρως εξοπλισμένο με υποδομές, τους εκπαιδευτικούς όλων των ειδικοτήτων στη θέση τους, τα βιβλία να περιμένουν από τον Ιούλη τους νέους μαθητές αναγνώστες και το νέο σχολικό προγραμματισμό από πριν σχεδιασμένο. Ποιος δε θέλει ένα σχολείο με ανθρώπινο πρόσωπο;\nΣτις προγραμματικές της εξαγγελίες για το «Νέο Σχολείο» η ηγεσία του υπουργείου προτάσσει το «πρώτα ο μαθητής»! Μήπως όμως θα ήταν ωφελιμότερο να προτάξουμε όλοι μας, με πρώτη την πολιτεία και τα αρμόδια όργανά της το «πρώτα ο άνθρωπος»;\nΟ άνθρωπος εκπαιδευτικός, ο άνθρωπος μαθητής, ο άνθρωπος γονιός! Αυτοί οι τρεις πόλοι άλλωστε δεν αποτελούν το έμψυχο τρίπτυχο της ελληνικής εκπαίδευσης; Αυτοί δεν είναι οι κύριοι συντελεστές αλλά και οι τελικοί αποδέκτες της εκπαιδευτικής διαδικασίας;\nΜε τον άνθρωπο εκπαιδευτικό, τον άνθρωπο μαθητή, τον άνθρωπο γονιό τα σχολεία μας μπορούν και πρέπει να κάνουν βήματα μπρος, σ’ ένα περιβάλλον όπου θα κυριαρχεί πνεύμα συνεργασίας & αλληλεγγύης, δημιουργικότητας & προόδου, σεβασμού & αγάπης, σ’ ένα περιβάλλον απαλλαγμένο από τους κάθε είδους συνδικαλιστικούς ή και κομματικούς δογματισμούς αλλά και απελευθερωμένο από τα κάθε λογής ατομικά συμφέροντα και εγωπαθείς ιδιοτροπίες.\nΆλλωστε περί του ανθρωπίνου προσώπου της παιδείας έχουν ήδη εκφραστεί κατά καιρούς μεγάλοι παιδαγωγοί και φιλόσοφοι. Ο Ρουσσώ και ο Πεσταλότσι, η Μοντεσσόρι και ο Ρούντολφ Στάινερ, οι θεωρίες και πρακτικές των οποίων βρίσκουν εφαρμογή μέχρι και σήμερα σε πολλά σχολεία στον κόσμο.\nΟ Ελβετός παιδαγωγός Ιωάννης Ερρίκος Πεσταλότσι, βασισμένος στις παιδαγωγικές αντιλήψεις του Ρουσσώ, ενδιαφέρθηκε κυρίως για τον ψυχολογικό έλεγχο της ανάπτυξης του παιδιού, ενισχύοντας τις εσωτερικές του δυνάμεις. Επιδίωξε να διαπλάσει, μέσω της πράξης και της δεξιότητας, της σωστής αγωγής και διδασκαλίας, που δε στηριζόταν μόνο στα λόγια, αλλά είχε και έμπρακτη εφαρμογή, πολίτες με ηθικές και κοινωνικές βάσεις, απελευθερωμένους και αυθόρμητους.\nΕπίσης σύμφωνα με την Ιταλίδα παιδαγωγό Μαρία Μοντεσσόρι, οι βασικές αρχές της εκπαίδευσης είναι:\nΟ σεβασμός στην προσωπικότητα του παιδιού και η ελευθερία του που θα βγει από την πειθαρχία.\n· Η μάθηση μέσω της έρευνας που θα δώσει τη χαρά για τη δουλειά και την ικανοποίηση για το αποτέλεσμα.\n· Η παντοειδής άσκηση για την απόκτηση δυνατοτήτων.\n· Ικανός άνθρωπος ίσον ευτυχής άνθρωπος.\nΕνώ κατά τον Αυστριακό φιλόσοφο Ρούντολφ Στάινερ, η μάθηση είναι διεπιστημονική, με ενσωμάτωση της καλλιτεχνικής πρακτικής. Η Waldorf εκπαίδευση, της οποίας είναι ο θεμελιωτής, δίνει έμφαση στο ρόλο της φαντασίας, στην ανάπτυξη μιας νοοτροπίας που περιλαμβάνει τη δημιουργικότητα στην ολότητά της. Αποσκοπεί δε να προσφέρει στους νέους τη βάση πάνω στην οποία θα αναπτυχθούν ελεύθερα και ηθικά υπεύθυνα, προκειμένου να γίνουν ολοκληρωμένα άτομα. Να βοηθήσει κάθε παιδί να φέρει εις πέρας το μοναδικό πεπρωμένο του, η ύπαρξη του οποίου ξεκινάει από την ανθρωποσοφία.\nΑς αναλογιστούμε λοιπόν κι ας επενδύσουμε στο κεφάλαιο «άνθρωπος» με ό,τι αυτό σημαίνει.\nΠρωτίστως αυτό σημαίνει ένα ιδανικό και αισθητικά ευχάριστο σχολικό περιβάλλον.\nΑναλυτικότερα, σε ό,τι αφορά την χωροταξική οργάνωση του σχολείου, με πρωτοβουλίες και την ενεργή συμμετοχή του Συλλόγου Διδασκόντων και του διευθυντή αλλά και την ουσιαστική υποστήριξη όλων των φορέων (του Συλλόγου Γονέων, των Προϊσταμένων, της δημοτικής αρχής, Μ.Κ.Ο., άλλων υπηρεσιών κλπ.) το σχολείο γίνεται το εργαστήρι αναζήτησης της γνώσης, η χαρά της δημιουργίας και του παιχνιδιού, ο χώρος της ισόρροπης και σφαιρικής ανάπτυξης της προσωπικότητας του νέου ανθρώπου. Με αίθουσες αισθητικά άνετες, ζεστές, όμορφες, εξοπλισμένες κατάλληλα και δικτυωμένες για την πληρέστερη αξιοποίηση των υπηρεσιών των Νέων Τεχνολογιών και της Κοινωνίας της Πληροφορίας. Με αναβαθμισμένο και αναμορφωμένο το ολοήμερο σχολείο- στην προοπτική του νέου Ολοήμερου, ώστε να αποκτήσει ουσιαστικότερο περιεχόμενο και να επιτελέσει σωστά τον παιδαγωγικό και κοινωνικό του ρόλο. Με περισσότερο πράσινο στο προαύλιο του σχολείου και ταυτόχρονη εκπόνηση προγραμμάτων Περιβαλλοντικής Αγωγής. Κατά την εφαρμογή τους οι μαθητές και οι εκπαιδευτικοί με βιωματικό τρόπο και ομαδοσυνεργατικό πνεύμα, σε συνεργασία με τις διάφορες περιβαλλοντικές οργανώσεις, θα είναι σε θέση αφενός να μεταμορφώσουν το χώρο δράσης τους αφετέρου να αλλάξουν νοοτροπίες, να καλλιεργήσουν την αισθητική τους και να αποκτήσουν περιβαλλοντική συνείδηση.\nΓια τον άνθρωπο μαθητή, ο χώρος του σχολείου θα πρέπει να είναι οικείος και τέλεια εξοπλισμένος. Αυτό σημαίνει ότι ο μαθητής θα πρέπει να νιώθει ασφάλεια, σιγουριά, εμπιστοσύνη, ότι μπορεί να εκφράζεται δίχως ντροπή, αναστολές ή φόβο. Να έχει ίσες ευκαιρίες και δίκαιη αντιμετώπιση στην προσπάθειά του να κατακτήσει τη γνώση. Να αξιοποιεί και να αναπτύσσει, χωρίς διακρίσεις και στο μέγιστο βαθμό, τις δεξιότητες και τις ικανότητές του. Να αναπτύσσει αυτόνομη δράση, συλλογικό πνεύμα και περιβαλλοντική συνείδηση. Μέσα από την υλοποίηση διαφόρων καινοτόμων προγραμμάτων και με την ενεργή συμμετοχή του να έρχεται σε επαφή με όλα τα αγαθά του πολιτισμού (το λογοτεχνικό βιβλίο, τη μουσική, το θέατρο κλπ.), να καλλιεργεί την κριτική σκέψη και τη συναισθηματική του νοημοσύνη. Να έχει άμεση και αποτελεσματική πρόσβαση στις Νέες Τεχνολογίες. Και όλα αυτά, αφού βεβαίως εξασφαλίσει πρώτα η οικογένειά του τα του ζειν, αφού πρώτα ο μαθητής του Ολοήμερου, για να αναφέρω ένα παράδειγμα, έχει εξασφαλισμένο το μεσημεριανό του ζεστό μαγειρευτό φαγητό και δε μένει σε αρκετές περιπτώσεις νηστικό.\nΓια τον άνθρωπο εκπαιδευτικό: Το σχολείο θα πρέπει επίσης να είναι η προέκταση του σπιτιού του. Ο χώρος όπου εκτός από το να εργάζεται αρκετές ώρες την ημέρα να μπορεί να εκφράζεται και να δημιουργεί ελεύθερα, έχοντας υψηλό το αίσθημα ευθύνης, ασφάλειας και εμπιστοσύνης. Ο χώρος όπου σεβόμενος τους συναδέλφους του και το έργο τους, να προετοιμάζεται και να δρα ανεμπόδιστα, πάντα στα πλαίσια των κείμενων διατάξεων και να θέλει να μένει στο χώρο πέρα από τη λήξη του ωραρίου του. Για να είναι μάλιστα περισσότερο αποτελεσματικός, θα πρέπει σε συνεργασία με τους Σχολικούς Συμβούλους να δίνεται ιδιαίτερη έμφαση σε αποδοτικότερες μορφές επιμόρφωσής του για περαιτέρω επιστημονική και επαγγελματική κατάρτιση, προκειμένου να διαμορφώσει αποτελεσματικότερες εκπαιδευτικές παρεμβάσεις προς όφελος των μαθητών. Προηγουμένως όμως θα πρέπει να έχει εξασφαλισμένα τόσο για τον εαυτό του αλλά πρωτίστως για τους μαθητές του τα αυτονόητα.\nΣημαίνει τέλος ένα σχολείο ανοιχτό στην Κοινωνία. Στην περίπτωση αυτή ο διευθυντής της σχολικής μονάδας και κατ’ επέκταση το σχολείο αξιοποιώντας το θεσμικό τους ρόλο συνεργάζονται με όλους τους φορείς της πόλης και ενεργοποιούν προς όφελος των μαθητών και της προόδου όλες τις δυνάμεις. Οι «πύλες» ανοίγουν, το σχολείο αξιοποιεί τα χαρακτηριστικά του τόπου, τις εμπειρίες, τις γνώσεις, τις δημιουργικές ιδέες και τα μεγάλα αποθέματα τόλμης. Και οι γονείς των παιδιών μέσω των Συλλόγων τους αλλά και ατομικά, σεβόμενοι τους διακριτούς ρόλους, προσφέρουν εθελοντική εργασία, όποτε και όπου τους ζητηθεί, τόσο στους χώρους εστίασης & δανειστικής βιβλιοθήκης όσο και στους χώρους υλοποίησης των διαφόρων προγραμμάτων (φυσικά εννοείται ότι προηγουμένως έχουν λύσει τα οικονομικά τους και δε βασανίζονται από το αν έχουν ή όχι να δώσουν στο παιδί τους ένα ποτήρι γάλα). Ταυτόχρονα ο διευθυντής με ενέργειές του και σεβόμενος τις αποφάσεις του συλλόγου διδασκόντων και με δεδομένο ότι τα οικονομικά του σχολείου είναι μείον και οι σχολικές επιτροπές υπερχρεωμένες, ενθαρρύνει και υποστηρίζει κάθε πρωτοβουλία συναδέλφου που αποσκοπεί στην εξωστρέφεια και τη σύνδεση του εκπαιδευτικού έργου με τις ευρύτερες ανάγκες και τις απαιτήσεις της τοπικής κοινωνίας.\nΕκπ/κός – Συγγραφέας\nΑναρτήθηκε από 2ο ΟΛΟΗΜΕΡΟ ΔΗΜΟΤΙΚΟ ΣΧΟΛΕΙΟ ΕΑΕΠ ΜΕΛΙΣΣΙΩΝ στις 10:35 μ.μ.\nΕΚΔΗΛΩΣΗ - ΑΦΙΕΡΩΜΑ ΣΤΗ ΜΑΝΑ


Βρέθηκαν τα κλεμμένα bitcoin του 2016 σημερινής αξίας 3,6 δισ. δολαρίων – ΕΠΕΝΔΥΤΗΣ\nΒρέθηκαν τα κλεμμένα bitcoin του 2016 σημερινής αξίας 3,6 δισ. δολαρίων\nΠερισσότερα από 94.000 bitcoin από τα 120.000 που είχαν κλαπεί το 2016 στην πλατφόρμα ψηφιακών συναλλαγών Bitfinex ανακτήθηκαν ενώ συνελήφθη ζευγάρι, όπως ανακοινώθηκε από τις ΗΠΑ. Η αξία αυτών των crypto σήμερα εκτιμάται στα 3,6 δισεκατομμύρια δολάρια, ένα ποσό ρεκόρ για μια δικαστική κατάσχεση, το οποίο υπερβαίνει πολλές φορές το ποσό που των bitcoin που ξοδεύτηκε.\nΤον Αύγουστο το 2016, ένας χάκερ εισέβαλε στα συστήματα της πλατφόρμας Bitfinex και πραγματοποίησε πάνω από 2000 μη επιτρεπόμενες συναλλαγές, αποσπώντας σχεδόν 120.000 bitcoin, η αξία των οποίων υπολογιζόταν εκείνη την εποχή σε 65 εκατομμύρια δολάρια. Σύμφωνα με τους εισαγγελείς, τα ψηφιακά νομίσματα εντοπίστηκαν στη συνέχεια σε ένα ψηφιακό πορτοφόλι που ήλεγχε ο Ίλια Λιχτενστάιν, ο οποίος, στα μέσα κοινωνικής δικτύωσης, συστήνεται ως ένας «επιχειρηματίας στην τεχνολογία και επενδυτής».\nThe post Βρέθηκαν τα κλεμμένα bitcoin του 2016 σημερινής αξίας 3,6 δισ. δολαρίων appeared first on Banks.com.gr.\nJP Morgan: Αχαστο στοίχημα τώρα η στρατηγική «buy the dip»\nΠετρέλαιο: Στα 130 δολ. το βαρέλι το brent, στη σκιά της απειλής εμπάργκο ΗΠΑ στο ρωσικό αργό\nΠαγκόσμια Τράπεζα: Ετοιμάζει πακέτο 1,5 δισ. δολαρίων για να στηρίξει την Ουκρανία\nEuro 2020: Οι σημερινοί αγώνες – Τα ζευγάρια των “8”\nΓια 5η συνεχή χρονιά, η ΕlvalHalcor περιλαμβάνεται μεταξύ των πιο…


Οι απεργοί στη Μητρόπολη Αθηνών – ΗΧΏ Φλώρινας\nΜ. Πέμπτη. Η Ακολουθία των δώδεκα Ευαγγελίων έχει αρχίσει, όταν μία περίεργη ομάδα ντυμένη στα άσπρα κάνει την εμφάνισή της στη Μητρόπολη Αθηνών. Είναι οι απεργοί πείνας, ο Λάμπρος, η Ειρήνη και ο Περικλής με τους συναδέλφους τους.\nΗ στιγμή της εισόδου συγκλονιστική! Το εκκλησίασμα παγώνει για λίγα λεπτά, μέχρι να συνειδητοποιήσει την ταυτότητα των πιστών που πλησιάζει ευλαβικά τον Σταυρό.\nΟι άνθρωποι της ΕΡΤ που καλύπτουν τη λειτουργία αποστρέφουν την κάμερα από τους απεργούς. Γιατί; Εκείνοι το ξέρουν μόνο!\nΟ πρωθυπουργός μόλις αντιλαμβάνεται την παρουσία τους εγκαταλείπει με τη φρουρά του τον χώρο. Γιατί, άραγε; Έχει κάτι να φοβηθεί;\nΟ Αρχιεπίσκοπος σιωπά. Είχε αγνοήσει την επιστολή που του είχαν στείλει (Ανοιχτή Επιστολή Υγειονομικών Απεργών Πείνας προς τον Αρχιεπίσκοπο Ιερώνυμο – ΧΩΡΑ ΤΟΥ ΑΧΩΡΗΤΟΥ (choratouaxoritou.gr)). Τη χριστιανική διδασκαλία, όμως, πώς μπορεί να την αγνοεί; Το «αγαπάτε αλλήλους»( Μήπως η πανδημία κατήργησε το «αγαπάτε αλλήλους»; (news12.gr));\nΟ κόσμος δεν χάνει την ευκαιρία να σφίξει το χέρι των σύγχρονων αγωνιστών. Δεν χάνει την ευκαιρία να τους δηλώσει την στήριξή του.\nΚαι η αστυνομία στέκεται απόλυτα στο ύψος των περιστάσεων. Περιφρουρεί την τάξη διακριτικά!\nΗ παρουσία των απεργών δεν ήταν τυχαία! Ο συμβολισμός εμφανής. Προσκυνούν τον σταυρό. Έναν σταυρό σαν αυτόν που σηκώνουν εδώ και 33 μέρες. Σαν αυτόν που σηκώνουν όλοι οι υγειονομικοί που βρίσκονται σε αναστολή από την 1η Σεπτέμβρη και όλοι οι ελεύθεροι άνθρωποι που έβαλαν την Αυτοδιάθεσή τους πάνω από τον φόβο που τεχνηέντως καλλιεργήθηκε από αυτούς που τρέπονται σε φυγή και από αυτούς που αποστρέφουν τις κάμερες μπροστά στην Αλήθεια.\nΟι απεργοί είχαν προειδοποιήσει τον πρωθυπουργό για τις προθέσεις τους στο υπόμνημα που είχαν καταθέσει την 18η Απριλίου, όταν περίμεναν υπό βροχή να γίνουν δεκτοί από αυτόν έξω από το μέγαρο Μαξίμου για ώρες (Κορωνοϊός / Στο Μέγαρο Μαξίμου οι υγειονομικοί απεργοί πείνας | Αυγή (avgi.gr)). Μάταια, βέβαια!\nΤον είχαν προειδοποιήσει ότι μετά από 30 μέρες απεργίας περνούν στην 2 μέρα του Κόνδορα. Την ημέρα του κυνηγιού! «Όσο και να προσπαθήσετε να μας κρύψετε, δυστυχώς για εσάς αυτό έχει ήδη απλωθεί .Όσο πάει και μεγαλώνει. Εμείς είμαστε αποφασισμένοι και ταγμένοι σε ένα στόχο. Να επιστρέψουν άμεσα οι συνάδελφοί μας στη θέση τους και να σταματήσουν οι ιδιωτικοποιήσεις».\nΌσο οι ημέρες περνούν οι σωματικές δυνάμεις των απεργών εξασθενούν. Η ψυχή τους, όμως, έχει απόθεμα γενναιότητας. Ας ευχηθούμε ότι θα πρυτανεύσει η λογική και θα επέλθει η Ανάσταση των υγειονομικών, πριν να θρηνήσουμε απώλειες!\n← Τα εντός (Ποίημα του Θανάση Γερμανίδη)\nΠράξη αλληλεγγύης από το Επιμελητήριο Φλώρινας και τον Συνεταιρισμό Βοκερίας 551 Ορεινά Φρούτα Μανιακίου Φλώρινας →


Umberto Saba (1883-1957), Ποιήματα (μετάφραση-επίμετρο: Ευαγγελία Πολύμου) - Ποιείν\nσαν βατόμουρο. Ακόμα και το πόδι σου\nόπλο ήταν για σένα, ω αγρίμι.\nΔύσκολα σ’ έπιανε κανείς.\nείσαι όμορφη. Τα σημάδια\nτων χρόνων, εκείνα του πόνου, δένουν\nτις ψυχές μας, τις κάνουν μία. Και πίσω\nαπ’ τα κατάμαυρα μαλλιά σου που τυλίγω\nστα δάχτυλά μου, δεν φοβάμαι πια το μικρό\nλευκό, μυτερό αυτάκι σου, το δαιμονικό.\nμέρα, ένα βράδυ που πέφτει βιαστικά.\nΑδιάφορη νεολαία σμίγει·\nολισθαίνει σε στόχους ευτελείς.\nΚι είναι του θανάτου\nη σκέψη που, στο τέλος, σε βοηθάει να ζεις.\nΣυχνά, γυρίζοντας στο σπίτι μου, παίρνω\nέναν δρόμο σκοτεινό της παλιάς πόλης.\nΚαθρεφτίζονται κίτρινα τα φανάρια\nστους νερόλακκους· στον δρόμο συνωστισμός.\nαπ’ την ταβέρνα προς το σπίτι ή το μπουρδέλο,\nόπου εμπορεύματα κι άνθρωποι είναι τ’ αποβράσματα\nενός μεγάλου παραθαλάσσιου λιμανιού,\nεγώ, περνώντας, ξαναβρίσκω το άπειρο\nΕδώ, η πόρνη κι ο ναυτικός, ο γέρος\nπου βλαστημά, η καβγατζού,\nο φαντάρος που κάθεται στο μαγειριό\nμε τα τηγάνια,\nη ανήσυχη κοπέλα τρελαμένη\nόλοι τους είναι πλάσματα της ζωής\nκαι της οδύνης·\nμέσα τους σκιρτάει ο Κύριος, όπως και σ’ εμένα.\nΕδώ, με τους ταπεινούς παρέα, νιώθω\nτη σκέψη μουνα γίνεται τόσο πιο αγνή\nόσο η οδός χυδαία.\nΟ Ουμπέρτο Σάμπα, φιλολογικό ψευδώνυμο του Ουμπέρτο Πόλι, θεωρείται ένας από τους μείζονες εκπροσώπους της σύγχρονης ιταλικής ποίησης. Γεννιέται στις 9 Μαρτίου 1883 στην Τεργέστη, πόλη που ανήκε τότε στην Aυστρο-ουγγρική Αυτοκρατορία. Το 1911 δημοσιεύει την πρώτη του ποιητική συλλογή Ποιήματακαι θα ακολουθήσει η συλλογή Με τα μάτια μου-το δεύτερο βιβλίο μου σε στίχους, που στη συνέχεια θα γίνει γνωστή με τον τίτλο Η Τεργέστη και μια γυναίκα, 1910-1912.Θύμα τραυματικών εμπειριών, ο Σάμπα υποφέρει από κατάθλιψη που του προκαλεί νευρικές κρίσεις. Μετά από μακρές περιόδους νοσηλείας σε ψυχιατρικές κλινικές, πεθαίνει από έμφραγμα το πρωί της 25ης Αυγούστου 1957.


Ονειροκρίτης Γυναίκα | Όνειρο Γυναίκα | e-Kazamias\nΑν δείτε πως η γυναίκα ήταν μελαχρινή, αυτό σημαίνει πως πρέπει να προσέξετε την υγεία σας, ενώ σε ότι αφορά την ερωτική σας ζωή θα αποκτήσετε ένα νέο ήρεμο έρωτα. Αν είναι ωραία και ξανθιά, σημαίνει πως σας περιμένουν ευτυχισμένες μέρες και καλή υγεία. Αν δείτε πως η γυναίκα έχει μαλλιά κόκκινα και αυτό σας έκανε εντύπωση στο ονειρο, αυτό σημαίνει πως θα σας παρουσιαστούν καταστάσεις στην οικογένειά σας και στις δουλειές σας που δεν θα έχουν σχέση με την πραγματικότητα και θα στενοχωρηθείτε χωρίς λόγο.\nΑν δείτε μια γυναίκα ντυμένη στα ολόλευκα, αυτό σημαίνει πως θα σας συμβούν ευχάριστα γεγονότα και στην εργασία σας και στον έρωτα. Αν δείτε πως βρεθήκατε ανάμεσα σε πολλές γυναίκες, αυτό σημαίνει πως θα σας βρουν πολλά βάσανα και πολλές στενοχώριες. Αν δείτε πως με μια μεγάλη γυναίκα διατηρείτε σχέσεις παράνομες, αυτό σημαίνει πως θα σας συμβεί κάτι το δυσάρεστο.\nΑν δείτε πως μαλώνετε με μια γυναίκα και την χτυπάτε αυτό σημαίνει πως θα μπλέξετε σε δικαστήρια. Αν δείτε πως κάνατε απαγωγή μιας γυναίκας για τον εαυτό σας, αυτό σημαίνει πως θα ρισκάρετε σε σοβαρή οικονομική επιχείρηση και θα κερδίσετε πολλά, αν η απαγωγή έχει επιτυχία, το αντίθετο θα συμβεί αν η απαγωγή έχει αποτυχία. Αν πάλι δείτε πως μαζί με άλλους κάνατε επιτυχημένη απαγωγή, αυτό σημαίνει πως θα συνεργαστείτε και θα κάνετε μια πολύ σοβαρή επιχείρηση που θα σας αποφέρει πολλά κέρδη.\nΑν δείτε πως κάνατε απαγωγή σε παντρεμένη γυναίκα, αυτό σημαίνει πως θα κάνετε βρώμικες δουλειές που θα σας εκθέσουν ανεπανόρθωτα. Αν δείτε πως έχετε σχέσεις με παντρεμένη γυναίκα, αυτό σημαίνει πως θα δώσετε πολλά δικαιώματα στον κύκλο σας για πολύ άσχημα σχόλια. Τέλος αν δείτε γυναίκα έγκυο, σημαίνει ευχάριστα γεγονότα και καλές δουλειές θα έχετε. Αν δείτε γυναίκα με μακριά μαλλιά, αυτό σημαίνει άσχημα μπλεξίματα που δύσκολα θα τα ξεπεράσετε.\nΑν δείτε γυναίκα και είναι κουρεμένη και ντυμένη ανδρικά και αυτό σας κάνει εντύπωση, παρ' όλο που αυτό είναι συνηθισμένο στην εποχή μας, σημαίνει πως η γυναίκα σας ή η ερωμένη σας προσπαθούν να σας ξεγελάσουν. Αν δείτε γυναίκα και είναι μασκαράς αυτό σημαίνει πως θα μπλέξετε με ικανοποίηση είτε με γυναίκα είτε σε επιχείρηση που αργότερα θα τα πληρώσετε ακριβά.\nΔιαβάστηκε 15052 φορές\nΠερισσότερα σε αυτή την κατηγορία: « Γερανός Πουλί\tΓύμνια »\nΤι σημαίνει η γυναίκα στο όνειρο;


Σε «κατάσταση υψηλού κινδύνου» η Μαδρίτη... - limenikanea.gr\nΚόσμοςΣε «κατάσταση υψηλού κινδύνου» η Μαδρίτη...\nΟ υπουργός Υγείας της Ισπανίας προέτρεψε τις αρχές της Μαδρίτης το Σάββατο να επιβάλουν σκληρύνουν τους περιορισμούς κατά του νέου κορωνοϊού.\nΠαράλληλα προειδοποίησε... πως οι κάτοικοι της ισπανικής πρωτεύουσας και των περιχώρων της διατρέχουν «σοβαρό κίνδυνο», χωρίς τη λήψη αυστηρότερων μέτρων. «Η Μαδρίτη βρίσκεται σε κατάσταση υψηλού κινδύνου και είναι ώρα να δράσουμε με αποφασιστικότητα», δήλωσε ο υπουργός Υγείας Σαλβαδόρ Ίγια κατά τη διάρκεια συνέντευξης τύπου.\nΤα κρούσματα νέου κορωνοϊού στην Ισπανία αυξήθηκαν την Παρασκευή κατά 12.272, στα 716.481, τον μεγαλύτερο αριθμό στη δυτική Ευρώπη. Περισσότεροι από 31.000 άνθρωποι έχουν πεθάνει από επιπλοκές της νόσου COVID-19.\nΗ Μαδρίτη έδωσε παράταση στο μερικό lockdown την Παρασκευή σε συνοικίες της όπου καταγράφονται υψηλά ποσοστά μολύνσεων, απορρίπτοντας τις συστάσεις της ισπανικής κυβέρνησης για την επιβολή lockdown σε ολόκληρη την πόλη.


ΔΙΕΘΝΗ ΝΕΑ - 20χρονη λιθοβολήθηκε μέχρι θανάτου στο Lateam.gr\n20χρονη λιθοβολήθηκε μέχρι θανάτου\nThis is a discussion on 20χρονη λιθοβολήθηκε μέχρι θανάτου within the ΔΙΕΘΝΗ ΝΕΑ forums, part of the ΕΠΙΚΑΙΡΟΤΗΤΑ category; Με λιθοβολισμό μέχρι θανάτου τιμωρήθηκε μια 20χρονη διαζευγμένη κοπέλα στη Σομαλία με την κατηγορία για μοιχεία. Ο λιθοβολισμός έγινε μπροστά ...\n19-11-2009, 00:52: #1\nΥπενθυμίζεται πως η χώρα δεν έχει λειτουργούσα εθνική κυβέρνηση εδώ και 18 χρόνια.\nΌλες οι ώρες είναι GMT +2. Η ώρα τώρα είναι 03:26:.


Σύλλογος Ε.Γ.Ν. Ρόδου: Αποκλειστικά Δημόσια, Δωρεάν και Σύγχρονη ΥΓΕΙΑ – ΠΡΟΝΟΙΑ για όλο το λαό | Rodos Info News\nΥΓΕΙΑ 24 Νοεμβρίου, 2016 12:51 μμ\nΣύλλογος Ε.Γ.Ν. Ρόδου: Αποκλειστικά Δημόσια, Δωρεάν και Σύγχρονη ΥΓΕΙΑ – ΠΡΟΝΟΙΑ για όλο το λαό\nΟλοκληρώθηκε σήμερα, Πέμπτη 24 Νοεμβρίου, η συγκέντρωση διαμαρτυρίας-απεργία στον προαύλιο χώρο του Νοσοκομείου.\nΣτην ανακοίνωση του ο Σύλλογος εργαζομένων γενικού νοσοκομείου Ρόδου αναφέρει τα εξής:\nΟΛΟΙ ΜΑΖΙ ΔΥΝΑΜΩΝΟΥΜΕ ΤΟΥΣ ΑΓΩΝΕΣ\nΓΙΑ ΑΞΙΟΠΡΕΠΕΙΣ ΜΙΣΘΟΥΣ ΚΑΙ ΣΥΝΘΗΚΕΣ ΔΟΥΛΕΙΑΣ\nΕΙΝΑΙ ΔΙΚΗ ΜΑΣ ΥΠΟΘΕΣΗ Η ΕΠΙΤΥΧΙΑ ΤΗΣ ΚΙΝΗΤΟΠΟΙΗΣΗΣ ΤΩΝ ΥΓΕΙΟΝΟΜΙΚΩΝ\nΜόνο μέσα από την ενεργή συμμετοχή μας στην οργανωμένη πάλη μπορούμε να βάλουμε ΤΕΡΜΑ στις μονοβάρδιες, στην κινητικότητα, στις άθλιες συνθήκες δουλειάς, στο μεροκάματο στα όρια της φτώχειας, στα «μπίζνες πλαν» Διοικήσεων και κυβέρνησης για κλινικές και νοσοκομεία, στα νέα αντιλαϊκά μέτρα που απεργάζονται επιχειρηματικοί όμιλοι- κυβέρνηση- Ευρωπαϊκή Ένωση (Ε.Ε.)- ΔΝΤ.\nΜόνο μέσα από τη δραστήρια συμμετοχή στα σωματεία μας, μέσα από πρωτοβουλίες διεκδίκησης των σύγχρονων δικαιωμάτων μας, διεκδίκησης υψηλού επιπέδου και εντελώς δωρεάν υπηρεσίες για όλο το λαό, σε συντονισμό με σωματεία εργαζομένων άλλων κλάδων, αυτοαπασχολούμενων, μικρομεσαίων αγροτών, με συλλόγους χρονίως πασχόντων, συνταξιούχων, γυναικών, νεολαίας θα καταφέρουμε να περάσει το εργατικό- λαϊκό κίνημα στην επίθεση απέναντι στον κοινό εχθρό.\nΗ σημερινή άσχημη κατάσταση στο κίνημα που επιτρέπει στην εργοδοσία και τις κυβερνήσεις της να μας αφαιρούν μαζικά κατακτήσεις που κέρδισαν οι προηγούμενες γενιές με μακροχρόνιους αγώνες, μαζικές απεργίες και θυσίες, δεν θα κρατήσει για πάντα.\nΣτο χέρι σου είναι, συνάδελφε, να αλλάξει μια ώρα αρχύτερα! Όσο στερείς το μυαλό και τις δυνάμεις σου από τη συλλογική πάλη για όλα όσα δικαιούμαστε, για όλα όσα δικαιούνται τα παιδιά σου, δίνεις περιθώρια στον αντίπαλο να σου αφαιρεί κι άλλα. Η ευτυχία σου και αυτή των παιδιών σου δεν είναι στα χέρια της κυβέρνησης και των αφεντικών της, δεν είναι ούτε στον προσωπικό αγώνα για επιβίωση. Είναι στον κοινό συλλογικό αγώνα για να επιβάλλουμε το δίκιο μας, εμείς οι πολλοί απέναντι στους λίγους που μας το στερούν βίαια.\nΟι εξελίξεις στον κλάδο μας τα χρόνια πριν την καπιταλιστική οικονομική κρίση, αλλά και μέσα σε αυτή δείχνουν ότι οι μόνοι κερδισμένοι διαχρονικά είναι οι μονοπωλιακοί όμιλοι στην Υγεία, είναι οι μεγαλοεπιχειρηματίες στην αποκατάσταση και την πρόνοια που εξασφάλιζαν τεράστια κέρδη σε κάθε περίοδο, με κάθε κυβέρνηση. Παλιότερα με ΝΔ και ΠΑΣΟΚ και σήμερα με τη συγκυβέρνηση ΣΥΡΙΖΑ-ΑΝΕΛ. Οι Όμιλοι και ο Σύνδεσμος βιομηχάνων καθορίζουν μισθούς και δικαιώματα σε ιδιωτικό και δημόσιο τομέα μέσα από μηχανισμούς και όργανα του κράτους.\nΗ ενίσχυση της κερδοφορίας τους ήρθε μέσα από το τσάκισμα των μισθών μας, των εργασιακών και ασφαλιστικών μας δικαιωμάτων. Ήρθε μέσα από την υποχρηματοδότηση και υποστελέχωση των κρατικών υγειονομικών μονάδων, για να αυξάνεται το «ζεστό χρήμα» που πηγαίνει από τον κρατικό προϋπολογισμό στους εφοπλιστές και τους βιομήχανους.\nΗ αύξηση πληρωμών των ασφαλιστικών ταμείων και των ίδιων των ασφαλισμένων και ανασφάλιστων απ ευθείας από την τσέπη τους για εξετάσεις, νοσήλια, θεραπείες, φάρμακα υπηρετεί το στόχο να φτιαχτεί ένα σύστημα πλήρως ανταποδοτικό. Νοσοκομεία με τζίρο και μειωμένη κρατική χρηματοδότηση (αυτόνομες αυτοδιοικούμενες μονάδες) είναι η στρατηγική της Ευρωπαϊκής Ένωσης «οικειοθελώς» συμφωνημένη από τις σοσιαλδημοκρατικές και νεοφιλελεύθερες κυβερνήσεις.\nΌπως το νοσοκομείο της Σαντορίνης που χτίστηκε και εξοπλίστηκε από τον κόπο του λαού, παραδόθηκε όμως από την κυβέρνηση Συριζα- ΑΝΕΛ σε Ανώνυμη Εταιρεία (Α.Ε.), την ΑΕΜΥ, στελεχώθηκε και με δανεικό προσωπικό, για να λειτουργεί ως αυτοχρηματοδοτούμενη μονάδα. Δε συναντάμε, λοιπόν, μόνο το κλείσιμο, τη συγχώνευση, την κατάργηση Νοσοκομείων, Κέντρων Υγείας κι άλλων μονάδων υγείας σαν αποτέλεσμα αυτής της αντιλαϊκής πολιτικής. Ταυτόχρονα, μπορεί και να ανοίγουν μαγαζιά υγείας με προσωπικό για ορισμένο χρονικό διάστημα (επικουρικοί, 5μηνα, ελαστικές εργασιακές σχέσεις), που «θα μπαίνει και θα βγαίνει» ανάλογα με τις ανάγκες της πελατείας, με ασθενείς που θα ακριβοπληρώνουν με άμεσο και έμμεσο τρόπο.\nΕργοδοσία, κράτος και Ε.Ε. θέλουν να προωθήσουν το μοντέλο Σαντορίνη Α.Ε. παντού κι έχουν ετοιμάσει και τα εργαλεία τους (θεραπευτικά πρωτόκολλα, αξιολόγηση κλπ).\nΗ κυβέρνηση με τα ίδια κριτήρια ετοιμάζεται να φέρει σχέδιο νόμου για ΠΦΥ και για Ψυχική Υγεία.\nΜε αυτές τις εξελίξεις και την πολιτική που τις δημιουργεί και τις αναπαράγει, ούτε θέλει, ούτε μπορεί να αντιπαρατεθεί επί της ουσίας η πλειοψηφία της ΠΟΕΔΗΝ. Γι αυτό η αντιπαράθεση που επιλέγει να κάνει είναι πολύ βολική για την ίδια την κυβέρνηση, βολική για τη ΝΔ και το ΠΑΣΟΚ που σφράγισαν αρνητικά τη ζωή μας, και τελικά εξυπηρετική για το ίδιο το καπιταλιστικό σύστημα. Γιατί δεν αμφισβητεί με τι όρους και για ποιον δουλεύουν τα νοσοκομεία, οι μονάδες υγείας και πρόνοιας. Γιατί διαχρονικά έβαζαν και βάζουν πλάτη να εισέρχεται μέσα στο κίνημα η γραμμή της ανταγωνιστικότητας και του «ευρωπαϊκού κεκτημένου» που εξυπηρετεί τα συμφέροντα του αντιπάλου μας. Είναι η επιζήμια γραμμή που υπονομεύει τα συλλογικά δικαιώματα των υγειονομικών, των ασθενών και περιθαλπόμενων. Είναι η γραμμή που «κλέβει» την Επιστήμη από τα τίμια χέρια των υγειονομικών και την παραδίδει στα χέρια των εμπόρων της υγείας, για να πλουτίζουν. Σε όλα αυτά ΠΑΣΚΕ & ΔΑΚΕ έβαζαν πλάτη τόσα χρόνια και συνεχίζουν να βάζουν.\nΓι αυτό δεν τους νοιάζει πραγματικά να οργανωθούν οι κινητοποιήσεις μέσα από μαζικές συλλογικές διαδικασίες στους χώρους δουλειάς. Γι αυτό επιδιώκουν να είναι και οργανωτικά διαιρεμένο το κίνημα, θέλοντας τους εργαζόμενους με ελαστικές εργασιακές σχέσεις έξω από τα σωματεία. Ξεπέρασέ τους !\n– Να αποκατασταθούν άμεσα όλες οι απώλειες που είχαμε μισθολογικές, ασφαλιστικές, εργασιακές. Μέτρα προστασίας της μητρότητας για όλους τους εργαζόμενους.\n– Αποκλειστικά Δημόσια – Δωρεάν, Καθολική & Υποχρεωτική ΚΟΙΝΩΝΙΚΗ ΑΣΦΑΛΙΣΗ. Να πληρώσει το κράτος κι η εργοδοσία.\n– Τα σχέδια της κυβέρνησης για την Ψυχική Υγεία και την ΠΦΥ να μη φθάσουν στη βουλή!\nΣΥΛΛΟΓΟΣ ΕΡΓΑΖΟΜΕΝΩΝ ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΡΟΔΟΥ\nΡόδος: Συλλήψεις για προσβολή γενετήσιας αξιοπρέπειας, παραβίαση Ιερού Ναού και εξαρτήματα από μοτό\nΧάλκη: Πρόγραμμα για την κάλυψη των αναγκών των εγκύων!\nΠερίπατος Κοιλάδα πεταλούδων – Μονή Καλόπετρας και μετά… φασολάδα!\nΠερίπατος Θεολόγος – κοιλάδα πεταλούδων – Μονή Καλόπετρας, Σάββατο 4 Νοεμβρίου 2017 Tο Κέντρο Περιβαλλοντικής Εκπαίδευσης Πεταλούδων διοργανώνει περιβαλλοντικό περίπατο από το χωριό Θεολόγος…


Σαν σήμερα "έφυγε" ο Χάινς Χέερ (2019) - paoki.gr\nΣαν σήμερα “έφυγε” ο Χάινς Χέερ (2019)\nΑπό aspromavresistories.blogspot.com: Σαν σήμερα στις 8/11/2019, έφυγε από την ζωή σε ηλικία 81 ετών, ο πρώην τεχνικός του ΠΑΟΚ, Χάινς Χέερ …\nΟ Γερμανός προπονητής γεννήθηκε στο Λεβερκούζεν στις 11/11/1938. Έκανε τα πρώτα του ποδοσφαιρικά βήματα στις ακαδημίες της Μπάγερ Λεβερκούζεν, με την οποία υπέγραψε το πρώτο του επαγγελματικό συμβόλαιο το 1957, σε ηλικία 19 ετών.\nΣτην ομάδα του Λεβερκούζεν παρέμεινε για έξι χρόνια και συγκεκριμένα μέχρι το 1963, χωρίς ωστόσο να καταφέρει να κατακτήσει κάποιο τίτλο.\nΤο καλοκαίρι του 1963 μεταγράφηκε στη Ντούισμπουργκ, στην οποία παρέμεινε για δύο χρόνια πραγματοποιώντας συνολικά 20 εμφανίσεις.\nΤο 1965 άφησε για πρώτη φορά στην καριέρα του την Γερμανία και μεταπήδησε στην Ολλανδία για λογαριασμό της Τβέντε, στην οποία παρέμεινε για ένα μόλις χρόνο.\nΚατά τη διάρκεια της παρουσίας του στην ολλανδική ομάδα πραγματοποίησε 21 εμφανίσεις, ενώ κατάφερε να πετύχει και δύο γκολ.\nΤο 1966, ο Χέερ επέστρεψε στη Γερμανία και πήρε μεταγραφή στη Μπόχουμ. Στην ομάδα του Μπόχουμ παρέμεινε για τέσσερα χρόνια.\nΜετά το τέλος της αγωνιστικής περιόδου 1969-70, ο Χέερ αποφάσισε να κρεμάσει τα ποδοσφαιρικά του παπούτσια και να βάλει τέλος στην επαγγελματική του καριέρα.\nΜετά το τέλος της επαγγελματικής του καριέρας ως ποδοσφαιριστής, ο Χάινς Χέερ αποφάσισε να συνεχίσει να ασχολείται με το άθλημα αλλά από ένα πόστο και συγκεκριμένα αυτό του προπονητή.\nΑπό το 1970 και μέχρι το 1981 εργάστηκε ως προπονητής σε γερμανικές ομάδες και συγκεκριμένα στις: Σβαρτσβάις Έσσεν, Μπόχουμ, Ντούισμπουργκ και Φορτούνα Ντίσελντορφ.\nΤο 1981 ταξίδεψε στην Ελλάδα και εργάστηκε καταρχήν στον Εθνικό Πειραιώς (1981). Στη συνέχεια μεταπήδησε στον ΠΑΟΚ, στον οποίο παρέμεινε για κάτι λιγότερο από δύο χρόνια (1981-83).\nΤέλος, πραγματοποίησε ένα σύντομο πέρασμα από τον πάγκο του Ολυμπιακού Πειραιώς. Τελευταίος σταθμός της προπονητικής καριέρας του Χάινς Χέερ ήταν η Νυρεμβέργη στον πάγκο της οποίας παρέμεινε για τέσσερα χρόνια και συγκεκριμένα από το 1984 μέχρι το 1988. (Πηγή: wikipedia )\nΚατά την διετή παραμονή του στον πάγκο μας, ο Χέερ σε 68 παιχνίδια πρωταθλήματος (34+34), είχε 36 νίκες, 16 ισοπαλίες, 16 ήττες, με τον ΠΑΟΚ να τερματίζει τη σεζόν 1981-1982 στην 3η θέση και την επόμενη στη 4η…\nΤον “πληγώνει” η Τούμπα σε πρωτάθλημα κι Ευρώπη!\n«Η καλύτερη εμφάνιση για τον ΠΑΟΚ και για μένα»


Ποδηματά, Ευαγγελία Ν. | osdelnet.gr\nΠοδηματά, Ευαγγελία Ν.\n2019 Μελέτες Ιστορίας, Μεθοδολογίας και Δογματικής του Δικονομικού Δικαίου Συγγραφέας Εκδόσεις Σάκκουλα Α.Ε. Σκληρόδετο\n2018 Υποχρεωτική Διαμεσολάβηση : Ν 4512/2018 Συγγραφέας Νομική Βιβλιοθήκη Χαρτόδετο\n2016 Ενώσεις προσώπων και λοιπές οντότητες στην Πολιτική Δίκη : 40ό ΠΑΝΕΛΛΗΝΙΟ ΣΥΝΕΔΡΙΟ ΕΝΩΣΕΩΣ ΕΛΛΗΝΩΝ ΔΙΚΟΝΟΜΟΛΟΓΩΝ Αφιερωμένο στη μνήμη του Δικηγόρου Αθηνών Ιωάννου Μπρίνια. Ρίο Αχαΐας, 10-13 Σεπτεμβρίου 2015 Συγγραφέας Εκδόσεις Σάκκουλα Α.Ε. Χαρτόδετο\n2016 Η πολιτική δίκη σε κρίσιμη καμπή : Επιστημονικό συμπόσιο προς τιμήν του Καθηγητή Νικολάου Νίκα Συγγραφέας Εκδόσεις Σάκκουλα Α.Ε. Χαρτόδετο\n2011 Ευρωπαϊκή διαταγή πληρωμής Συγγραφέας Εκδόσεις Σάκκουλα Α.Ε. Βιβλίο (άγνωστο δέσιμο)\n2008 Η πολιτική δίκη υπό το φως της νομολογίας του ΔΕΚ και του ΕΔΔΑ : Ακαδημαϊκό Συμπόσιο προς τιμήν του Κωνσταντίνου Κεραμέως Συγγραφέας Εκδόσεις Σάκκουλα Α.Ε. Χαρτόδετο\n2002 Δεδικασμένο : Αντικειμενικά όρια ιδίως επί ενστάσεων Συγγραφέας Εκδόσεις Σάκκουλα Α.Ε. Χαρτόδετο\n2002 Ο ΚΠολΔ μετά τον ν. 2915/2001 : Πρακτικά της διημερίδας της Θεσσαλονίκης (5-6 Οκτωβρίου 2001) με θέμα τον νόμο για την επιτάχυνση των πολιτικών δικών Συγγραφέας Εκδόσεις Σάκκουλα Α.Ε. Χαρτόδετο\n1995 Δεδικασμένο : Αντικειμενικά όρια ιδίως επί ενστάσεων Συγγραφέας Εκδόσεις Σάκκουλα Α.Ε. Χαρτόδετο\n1991 Ζητήματα εφαρμογής των άρθρων 933 και 936 του Κώδικα Πολιτικής Δικονομίας : Λόγοι ανακοπής του άρθρου 933 ΚΠολ.Δ - Κατάχρηση δικαιώματος ως λόγος ανακοπής των άρθρων 933 και 936 Κ.Πολ.Δ. Συγγραφέας Εκδόσεις Σάκκουλα Α.Ε. Χαρτόδετο\n2019 Μελέτες Ιστορίας, Μεθοδολογίας και Δογματικής του Δικονομικού Δικαίου Εκδόσεις Σάκκουλα Α.Ε. Σκληρόδετο\n2018 Υποχρεωτική Διαμεσολάβηση : Ν 4512/2018 Νομική Βιβλιοθήκη Χαρτόδετο\n2016 Ενώσεις προσώπων και λοιπές οντότητες στην Πολιτική Δίκη : 40ό ΠΑΝΕΛΛΗΝΙΟ ΣΥΝΕΔΡΙΟ ΕΝΩΣΕΩΣ ΕΛΛΗΝΩΝ ΔΙΚΟΝΟΜΟΛΟΓΩΝ Αφιερωμένο στη μνήμη του Δικηγόρου Αθηνών Ιωάννου Μπρίνια. Ρίο Αχαΐας, 10-13 Σεπτεμβρίου 2015 Εκδόσεις Σάκκουλα Α.Ε. Χαρτόδετο\n2016 Η πολιτική δίκη σε κρίσιμη καμπή : Επιστημονικό συμπόσιο προς τιμήν του Καθηγητή Νικολάου Νίκα Εκδόσεις Σάκκουλα Α.Ε. Χαρτόδετο\n2011 Ευρωπαϊκή διαταγή πληρωμής Εκδόσεις Σάκκουλα Α.Ε. Βιβλίο (άγνωστο δέσιμο)\n2008 Η πολιτική δίκη υπό το φως της νομολογίας του ΔΕΚ και του ΕΔΔΑ : Ακαδημαϊκό Συμπόσιο προς τιμήν του Κωνσταντίνου Κεραμέως Εκδόσεις Σάκκουλα Α.Ε. Χαρτόδετο\n2002 Δεδικασμένο : Αντικειμενικά όρια ιδίως επί ενστάσεων Εκδόσεις Σάκκουλα Α.Ε. Χαρτόδετο\n1995 Δεδικασμένο : Αντικειμενικά όρια ιδίως επί ενστάσεων Εκδόσεις Σάκκουλα Α.Ε. Χαρτόδετο\n1991 Ζητήματα εφαρμογής των άρθρων 933 και 936 του Κώδικα Πολιτικής Δικονομίας : Λόγοι ανακοπής του άρθρου 933 ΚΠολ.Δ - Κατάχρηση δικαιώματος ως λόγος ανακοπής των άρθρων 933 και 936 Κ.Πολ.Δ. Εκδόσεις Σάκκουλα Α.Ε. Χαρτόδετο


Ραγίζει καρδιές η Όλγα Πηλιάκη! - H θλιμμένα ανάρτησή της στα social media! - Gossip - Athens magazine\nΡαγίζει καρδιές η Όλγα Πηλιάκη! - H θλιμμένα ανάρτησή της στα social media!\nΤα θλιμμένα "Χρόνια πολλά"\nΜία φωτογραφία με την αδερφή της, Παναγιώτα, η οποία έφυγε από τη ζωή σε αρκετά μικρή ηλικία, δημοσίευσε η Όλγα Πηλιάκη στο Instagram.\nΜε αφορμή τη γιορτή της Παναγίας, τον Δεκαπενταύγουστο, όπου θα γιόρταζε η Όλγα Πηλιάκη έστειλε το δικό της μήνυμα στα social media!\n«Χρόνια πολλά σε όλους και ειδικότερα στη μαμά μου Μαρία αλλά και στην αδελφή μου Παναγιώτα ( η εικονιζόμενη ) που θα γιόρταζε σήμερα συνοδευόμενη από θεϊκή της ατάκα όσον αφορά το ποιες γιορτάζουν το Δεκαπενταύγουστο που όμως θα κρατήσω για μας! Θα τη σκέφτομαι κάθε χρόνο τέτοια μέρα και θα γελάω! Να είστε όλοι καλά! Τα φιλιά μου!»


Συντριβή αεροπλάνου στο Κατμαντού- 49 οι νεκροί - Ειδήσεις - νέα - Το Βήμα Online\nΣυντριβή αεροπλάνου στο Κατμαντού- 49 οι νεκροί\nΣαράντα εννέα άνθρωποι σκοτώθηκαν και 22 τραυματίσθηκαν σήμερα όταν ένα προερχόμενο από την Ντάκα αεροπλάνο της εταιρείας US-Bangla Airlines συνετρίβη κοντά στο αεροδρόμιο του Κατμαντού, στο χειρότερο αεροπορικό δυστύχημα που έχει συμβεί εδώ και σχεδόν 30 χρόνια στο Νεπάλ, ανακοίνωσαν οι αρχές.\n12 Μαρτίου 2018, 11:34 Ενημερώθηκε: 12 Μαρτίου 2018, 16:54\nΤο αεροπλάνο, που μετέφερε 71 ανθρώπους –67 επιβάτες και τετραμελές πλήρωμα– συνετρίβη κοντά στο μοναδικό διεθνές αεροδρόμιο της χώρας. Οι διασώστες χρειάσθηκε να χρησιμοποιήσουν εργαλεία για να κόψουν τις λαμαρίνες και να ανασύρουν τα θύματα.\n«Σαράντα άνθρωποι έχασαν τη ζωή τους επιτόπου και εννέα άλλοι σε δύο νοσοκομεία του Κατμαντού», δήλωσε ο Μανόζ Νεπάν, εκπρόσωπος της αστυνομίας, διευκρινίζοντας ότι νοσηλεύονται 22 τραυματίες, μερικοί από τους οποίους βρίσκονται σε κρίσιμη κατάσταση.\nΜεταξύ των επιβατών περιλαμβάνονται 33 πολίτες του Νεπάλ, 32 του Μπανγκλαντές, ένας της Κίνας και ένας των Μαλδίβων.\nΤα αίτια του δυστυχήματος δεν έχουν ακόμη διευκρινιστεί όμως, σύμφωνα με τις αερολιμενικές αρχές, λίγο πριν από την προσγείωση το αεροπλάνο ήταν «εκτός ελέγχου».\nΑερολιμενική πηγή που ζήτησε να μην κατονομασθεί αναφέρθηκε σε ενδεχόμενη σύγχυση κατά την επικοινωνία ανάμεσα στον πιλότο και τους ελεγκτές της εναέριας κυκλοφορίας όσον αφορά τον διάδρομο που είχε διατεθεί στο αεροπλάνο για να προσγειωθεί.\nΣύμφωνα με αυτόπτες μάρτυρες, το αεροπλάνο συνετρίβη πραγματοποιώντας μια δεύτερη απόπειρα προσγείωσης και ανεφλέγη σ’ ένα ποδοσφαιρικό γήπεδο κοντά στην πίστα του αεροδρομίου.\n«Έπρεπε να συνεχίσει ευθεία, όμως έφυγε σε άλλη κατεύθυνση», είπε ο Σουσίλ Τσοντάρι που εργάζεται στις υπηρεσίες καθαρισμού του αεροδρομίου. «Φοβήθηκα ότι θα πέσει πάνω σε άλλο αεροπλάνο, αλλά ο πιλότος σήκωσε ξανά το αεροσκάφος. Όμως στη συνέχεια συνετρίβη προς την κατεύθυνση του γηπέδου».\nΤο αεροπλάνο ήταν ένα Bombardier Dash 8 Q400, διευκρίνισε ο Μαμπουμπούρ Ραχμάν του υπουργείου Πολιτικής Αεροπορίας. Ήταν ηλικίας 17 ετών, σύμφωνα με τον ιστότοπο παρακολούθησης των πτήσεων σε πραγματικό χρόνο Flightradar24, που έχει την έδρα του στη Σουηδία.\nΣύμφωνα με δηλώσεις αξιωματούχων στο βρετανικό ραδιοτηλεοπτικό δίκτυο BBC, το αεροπλάνο των μπανγκλαντεσιανών αερογραμμών US-Bangla βγήκε από τον διάδρομο στη διάρκεια της προσγείωσής του και πιστεύεται ότι μετέφερε 67 ανθρώπους.\nReports of a plane crash at #Kathmandu international airport #Nepal\nUnknown number of casualties.\nThis photo via @shradhagb a passenger waiting to board pic.twitter.com/Les4vPswbP\n— Saima Mohsin (@SaimaMohsin) 12 Μαρτίου 2018


Θόρντον Γουάιλντερ - Καμπάλα | CultureNow.gr\nΑρχική Σελίδα » Νέες Εκδόσεις » Θόρντον Γουάιλντερ – Καμπάλα\nCULTURENOW / 19-06-2020 / 17:30\nΑπό τις εκδόσεις Αλεξάνδρεια κυκλοφορεί το βιβλίο Καμπάλα, του Θόρντον Γουάιλντερ.\n«Ένας από τους απολαυστικότερους μύθους που γέννησαν ποτέ οι λόφοι της Ρώμης.» – Time\nΜέσα στα ετοιμόρροπα σαλόνια και τις βίλες της Ρώμης του 1926, ένας νεαρός καλλιεργημένος Αμερικανός συναντά μια ελίτ σε παρακμή: διανοούμενους και αριστοκράτες, νοσταλγούς ενός κόσμου που ψυχορραγεί. Είναι τα μέλη της Καμπάλα, μιας αινιγματικής συντροφιάς στην οποία προσελκύεται ένα διάστημα για να γευτεί τις τελευταίες αναλαμπές της δόξας τους.\nΆλλοτε χρισμένος αγγελιαφόρος, ως νέος Ερμής, κι άλλοτε μαριονέτα στα χέρια αυτού του παρακμιακού πανθέου, περιγράφει τα πρόσωπά του με όλες τους τις ιδιοτροπίες –ισχυρά όσο και ευάλωτα, δραματικά όσο και γελοία– ενώ διαπιστώνει με δέος πως οι αρχαίοι θεοί του Παλαιού Κόσμου επιβιώνουν και ανθίστανται στην αναπότρεπτη έλευση του Νέου. Ο ίδιος, παιδί του Νέου Κόσμου, βιώνει αυτή την εμπειρία σαν μια μυητική διαδικασία ενηλικίωσης.\nΩστόσο ο Ερμής, ο αγγελιαφόρος των θεών, είναι επίσης ψυχοπομπός, πράγμα που μετατρέπει αυτό το βιβλίο στο ρέκβιεμ ενός κόσμου που δεν έμελλε να επιβιώσει του Μεγάλου Πολέμου.\nO Thornton Niven Wilder (1897-1975) ήταν Αμερικανός συγγραφέας θεατρικών έργων και μυθιστοριογράφος. Κέρδισε τρία βραβεία Πούλιτζερ [για το μυθιστόρημα The Bridge of San Luis Rey (1927) και τα θεατρικά έργα Η μικρή μας πόλη (Our Town) και The Skin of Our Teeth αντίστοιχα] και το National Book Award για το μυθιστόρημα The Eighth Day (1967). Έχει γράψει ακόμη τα μυθιστορήματα: The Cabala (1926), The Woman of Andros (1930), Heaven’s My Destination (1935), Ides of March (1948), Theophilus North (1973), και γύρω στα πενήντα θεατρικά έργα.\nΠληροφορίες έκδοσης: Εκδόσεις Αλεξάνδρεια, Σελίδες: 200, ISBN: 978-960-221-839-6, Τιμή: 12,72 €


Έκτακτο Παράρτημα: ΟΡΜΠΑΝ: Πανίσχυρες δυνάμεις θέλουν να εξαφανίσουν τα έθνη!\n** Η κατακλείδα του άρθρου του έχει ως εξής: «Η ΕΕ δεν έχει την πολυτέλεια να συμβιβαστεί σχετικά με τις διατάξεις του κράτους δικαίου. Ο τρόπος με τον οποίο θα απαντήσει στην πρόκληση που θέτουν οι Orbán και Kaczyński θα καθορίσει εάν θα επιβιώσει ως μια ανοιχτή κοινωνία, στο ύψος των ιδρυτικών αξιών της». Ολόκληρο το κείμενο δημοσιεύθηκε στα ελληνικά στο euractiv\nΕΛΛΗΝΟΡΘΟΔΟΞΟΣ 4 Δεκεμβρίου 2020 - 10:40 μ.μ.\nΓεια σου Όρμπαν παλληκάρι !!\nΑν ήσουν και Ορθόδοξος, θα άγγιζες το τέλειο !!


Γιατί οι άνθρωποι ψεύδονται και πώς να αντιμετωπίσετε τους ψεύτες - KEFALONITIS | Το online περιοδικό για την Κεφαλονιά\nΣάββατο βράδυ @ Cosi! [19.05.18]\nΣάββατο βράδυ @ Bee's knees! [19.05.18]\nΣάββατο βράδυ @ My way! [19.05.18]\nΣάββατο βράδυ @ Baroque! [19.05.18]\nΒίντεο απο ροκ συναυλία φιλαρμονικής Κεφαλονιάς!\nΒίντεο από το 1ο μαθητικό φεστιβάλ!\nΑΡΧΙΚΗΔΙΑΣΚΕΔΑΣΗΕΝΔΙΑΦΕΡΟΝΤΑΓιατί οι άνθρωποι ψεύδονται και πώς να αντιμετωπίσετε τους ψεύτες\nΓιατί οι άνθρωποι ψεύδονται και πώς να αντιμετωπίσετε τους ψεύτες\nΌλοι λίγο πολύ έχουμε βρεθεί στη δυσάρεστη θέση του να ανακαλύψουμε ότι κάποιος που εμπιστευόμασταν, μας είπε ψέματα. Κατηγορούμε τους άλλους ότι μας πρόδωσαν και νιώθουμε ότι η καρδιά μας σπάει σε χίλια μικρά κομματάκια. Η ανακάλυψη της σκληρής αλήθειας είναι μια επώδυνη διαδικασία για όλους. Ωστόσο, και εμείς έχουμε πει ψέματα, έτσι δεν είναι; Άλλοτε μικρά, άλλοτε μεγάλα. Και ποιος δεν το έχει κάνει έστω και μια φορά στη ζωή του;\nΟρισμένες φορές, συγχωρούμε τον ψεύτη· άλλες φορές όμως όχι. Τι είναι αυτό που κάνει τη διαφορά; Συχνότητα ίσως. Η πρόθεση κυρίως. Γιατί υπάρχουν ψέματα που στόχο έχουν να μας βλάψουν και άλλα που σκοπός τους είναι να αποφύγουμε να πληγωθούμε. Το ψέμα αυτό καθ’ αυτό είναι κακό, αλλά η πρόθεση μπορεί να είναι καλή.\nΔεν είναι όλα τα ψέματα βλαβερά…\nΤα άκακα/αβλαβή ψέματα είναι εκείνα που δεν έχουν σκοπό να προκαλέσουν κακό σε κανέναν. Κάποιες φορές, λέγονται για τον ακριβώς αντίθετο λόγο· για να κάνουν καλό. Περιλαμβάνουν το στοιχείο της διαστρέβλωσης ή/και της υπερβολής. Αυτά τα ψέματα συνήθως συνοδεύονται από τις ακόλουθες προθέσεις:\nΝα μην πληγώσουν τους άλλους\nΤέτοια ψέματα λέγονται για να προστατέψουν την ψυχική μας σταθερότητα ή για να μας προστατέψουν από ορισμένα σκληρά δεδομένα. Για παράδειγμα, μια μητέρα λέει στα παιδιά της ότι ο πατέρας τους έχει πάει κάπου πολύ μακριά και δεν θα επιστρέψει για πολύ, πολύ καιρό. Το γεγονός είναι ότι ο πατέρας τους ήταν ένας στρατιώτης, που σκοτώθηκε στη μάχη. Η μητέρα, σε αυτή την περίπτωση, δεν θέλει απλά να μάθουν τα παιδιά της για το θάνατο, ένα γεγονός πολύ δυσβάσταχτο, το οποίο ίσως δεν μπορούν να διαχειριστούν σε εκείνη την ηλικία.\nΝα αποφευχθούν συγκρούσεις κατά τις κοινωνικές αλληλεπιδράσεις\nΑυτό το είδος θεωρείται ότι λέγεται για να διατηρήσει το ευχάριστο και ήρεμο κλίμα της εκάστοτε κοινωνικής κατάστασης. Σε μια μεγάλη πρεμιέρα, για παράδειγμα. Οι δημοσιογράφοι πάντα ξεκινούν τη συνέντευξη, επαινώντας το ντύσιμο των άλλων. Μπορεί να μην είναι η πραγματική τους άποψη, αλλά σίγουρα ευχαριστεί τους συνεντευξιαζόμενους, ώστε η συνέντευξη να κυλήσει ομαλά για όλους.\nΑυτοπροστασία μέσω απόκρυψης των φόβων και ανασφαλειών μας\nΠεριλαμβάνει την ελαχιστοποίηση της αυτο-αποκάλυψης, με σκοπό την απόκρυψη των φόβων και ανασφαλειών μας από τους άλλους. Προσωπικά δεδομένα διαστρεβλώνονται και κάποιες φορές είναι λογικό να μη θέλουμε οι άλλοι να γνωρίζουν πολλά πράγματα για εμάς. Κάποια γεγονότα για τα οποία έχουμε μετανιώσει ή κάποιο «σκοτεινό» παρελθόν, για παράδειγμα, αποκρύπτονται από τους άλλους και για να αποφευχθεί η επίπονη διαδικασία θύμησης τους.\nΔιαφύλαξη της περηφάνιας και της αυτοεκτίμησής μας\nΚαι αυτά τα ψέματα λέγονται κυρίως για να μην πληγωθούμε ή πληγώσουμε κάποιον. Αντιθέτως, όσοι τα λένε, προσπαθούν να ενισχύσουν την αυτοπεποίθηση ή να τραβήξουν την προσοχή, μέσω υπερβολής. Εντοπίζεται κυρίως σε άτομα, τα οποία βασίζονται πολύ στην άποψη των άλλων, για να νιώσουν ευχαριστημένα και ενδυναμωμένα. Θα υπερβάλλουν σχετικά με τα επιτεύγματα ή τις εμπειρίες τους, μόνο και μόνο για να λάβουν τον ενθουσιασμό και τον θαυμασμό και να νιώσουν καλά με τους εαυτούς τους.\nΤα άκακα ψέματα, παρά την ουδέτερη ή καλή τους πρόθεση, ίσως να μην είναι και τόσο καλά. Αν δεν αποκαλύπτουμε ποτέ στους άλλους τον πραγματικό μας εαυτό, πώς περιμένουμε να δομήσουμε μια αληθινή φιλία; Ωστόσο, αν τα συγκρίνουμε με τα βλαβερά ψέματα, σίγουρα προκαλούν λιγότερο κακό στους γύρω μας.\nΠροσέξτε τα δηλητηριώδη ψέματα!\nΤα βλαβερά ψέματα, από την άλλη πλευρά, είναι οι πραγματικοί «δολοφόνοι» των πολύτιμων σχέσεων. Ξεκινούν με κακές προθέσεις και χειραγωγούν τους άλλους. Κατασκευάζονται αναληθή γεγονότα, που λειτουργούν ως παγίδα για να χειριστούμε τους άλλους. Αυτά τα ψέματα είναι που πρέπει να προσέχουμε, γιατί αυτά:\nΠροσπαθούν να κερδίσουν την εμπιστοσύνη και το ενδιαφέρον των άλλων\nΠεριλαμβάνουν την διαστρέβλωση γεγονότων και στοιχείων, ώστε να κατασκευαστεί μια συγκεκριμένη εντύπωση, που θα ωφελήσει τον ψεύτη. Για παράδειγμα, με αυτό τρόπο, κερδίζουμε την εμπιστοσύνη ή το ενδιαφέρον των άλλων, ώστε να πετύχουμε μια λαμπρή καριέρα στο μέλλον. Αυτό συμβαίνει κυρίως στο επαγγελματικό περιβάλλον, όταν θέλουμε να έχουμε πιο συνεργάσιμους συναδέλφους ή έναν ανώτερο μας που να μας στηρίζει περισσότερο. Και τότε είναι που ξεκινούν οι κολακείες και τα ψεύδη. Μια άλλη περίπτωση είναι όταν θέλουμε να πετύχουμε μια συνέντευξη ή να εντυπωσιάσουμε σε μια συνέντευξη τόσο πολύ, που τελικά αποκρύπτουμε τον πραγματικό μας εαυτό.\nΜας γλυτώνουν από ευθύνες\nΌλοι μισούμε τις τιμωρίες. Δεν πάμε γυρεύοντας, αλλά κάποιες φορές δεν μπορούμε και εύκολα να γλυτώσουμε από αυτές. Και κάτι τέτοιες στιγμές προσπαθούμε με ψέματα να τη «σκαπουλάρουμε». Αυτό όμως είναι άδικο και ακόμα χειρότερα, μπορεί κάποιος άλλος αθώος να πληρώσει τελικά το δικό μας λάθος. Οι πιο κοινές τέτοιες περιπτώσεις βρίσκονται στη σχολική ζωή. Όταν ο δάσκαλος ρωτά να μάθει ποιος κάθε φορά είναι ο υπεύθυνος, πάντα αρνούμαστε να ομολογήσουμε ή/και δείχνουμε τους άλλους.\nΕκμεταλλεύονται τους άλλους\nΑυτό το είδος βλαβερού ψέματος λέγεται όταν θέλουμε μια χάρη από τους άλλους, που διαφορετικά δεν θα μας την έκαναν. Για παράδειγμα, όταν είμαστε απρόθυμοι να εργαστούμε και χρειαζόμαστε κάποιο άλλο άτομο να μοιραστούμε το βάρος, θα προσποιηθούμε ότι κάτι επείγον μας έτυχε ή ότι δεν είμαστε καλά σωματικά/ψυχολογικά.\nΔεν υπάρχει μια κοινή προσέγγιση που να αντιμετωπίζει όλους τους ψεύτες\nΠρώτα και κύρια, ο τρόπος που θα αντιμετωπίσουμε έναν ψεύτη εξαρτάται ξεκάθαρα από το αν θέλουμε να διατηρήσουμε μια καλή σχέση με εκείνον. Επιπλέον, πρέπει να εξεταστεί η φύση των ψεμάτων. Καλύτερα να μην καταδικάζετε κάποιον με την πρώτη σκέψη.\nΓια τα άκακα/αβλαβή ψέματα:\n• Κρατήστε τα στο νου σας\nΗ αποκάλυψη ενός ψέματος είναι επικίνδυνη. Μπορεί να φέρει εμάς και τον ψεύτη σε μια πολύ άβολη θέση. Ο ψεύτης γίνεται πια ένας ύποπτος σε άμυνα. Είναι σκληρό συναίσθημα και λυπόμαστε γι’ αυτόν, γιατί δεν είχε σκοπό να μας βλάψει.\nΓια να μην το κρατήσουμε μυστικό; Και να προχωρήσουμε σαν να μην το γνωρίζαμε. Μάθατε για την διαλυμένη οικογένεια κάποιου φίλου σας ή του/ της συντρόφου σας; Εστιάστε καλύτερα στο εδώ και τώρα και στο ευτυχισμένο μέλλον, στο οποίο θέλετε να επενδύσετε μαζί. Αν δε σας επηρεάζει, μερικές φορές είναι καλύτερα να μην το αποκαλύψετε. Ωστόσο, κρατήστε στο νου σας, σε περίπτωση που γίνεται συνέχεια.\n• Αποκαλύψτε το, αλλά προωθήστε μια θετική ατμόσφαιρα\nΘυμάστε μια περίπτωση όπου ένας φίλος ακύρωσε τη συνάντησή σας, λέγοντας ότι είχε πολύ δουλειά, αλλά αργότερα ανακαλύψατε ότι βρισκόταν σε ένα μπαρ και απολάμβανε τη μπύρα του με μια άλλη παρέα; Σε μια τέτοια περίπτωση, πρέπει να προσπαθήσουμε να αποκαλύψουμε το ψέμα, αλλά να κάνουμε και τον ψεύτη να μη νιώσει πολύ άσχημα.\nΑυτό μπορεί να γίνει, υποθέτοντας κάποιους λόγους για το ψέμα τους. Ο ίδιος μετά θα γνωρίζει το γεγονός ότι ξέρετε ότι είπε ψέματα αλλά ότι εσείς παρ’ όλα αυτά προσπαθήσατε να ελαφρύνετε το κλίμα. Το πιο σημαντικό είναι ότι πιθανώς αυτό να ενισχύσει τη φιλία σας, γιατί θα έχετε φτάσει σε ένα ανώτερο επίπεδο επικοινωνίας και θα υπάρχει αμοιβαίος σεβασμός.\n• Αποκάλυψη αλλά και κατανόηση\nΟ τελευταίος τρόπος είναι να δείξετε κατανόηση στον ψεύτη. Πείτε τους ότι είναι λογικό σε κάποιες περιπτώσεις να λέμε ψέματα και ότι το έχετε αποδεχτεί. Ορισμένες φορές, τα ψέματα λέγονται για αυτο-προστασία και γι’ αυτό χρειάζονται την αποδοχή και την προσοχή σας, αντί να σας εκμεταλλευτούν ή όντως να σας ζητήσουν χάρη. Υπό αυτή την έννοια, είναι καλύτερο να δείξουμε κατανόηση και να τους συγχωρέσουμε.\nΓια τα βλαβερά ψέματα:\nΠρέπει να αποδοθεί δικαιοσύνη. Αποκαλύψτε τα και μη φοβάστε την άμεση αντιμετώπιση και σύγκρουση. Να θυμάστε ότι προσπάθησαν να σας εκμεταλλευτούν και αυτό πρέπει να σταματήσει. Εκτός από την αποκάλυψη, είναι καλύτερο να πάρουμε τις αποστάσεις μας και να είμαστε πιο προσεκτικοί μαζί τους την επόμενη φορά.\nΠερισσότερα σε αυτή την κατηγορία: « Βραβευμένη ταινία μικρού μήκους δείχνει πως η κοινωνία καταστρέφει τη δημιουργικότητα\tΠώς θα αποκτήσετε τέλεια φρύδια »


TIENS VEIKAN- Κάψουλες για ζωτικότητα. Harmony, responsibility, prosperity - PDF ΔΩΡΕΑΝ Λήψη\nTIENS VEIKAN- Κάψουλες για ζωτικότητα. Harmony, responsibility, prosperity\nDownload "TIENS VEIKAN- Κάψουλες για ζωτικότητα. Harmony, responsibility, prosperity"\n1 TIENS VEIKAN- Κάψουλες για ζωτικότητα Harmony, responsibility, prosperity\n2 ΜΕΙΝΕ ΝΕΑ ΣΕ ΚΆΘΕ ΣΤΑΔΙΟ ΤΗΣ ΗΛΙΚΙΑΣ ΣΟΥ! Αλλαγές που σχετίζονται με την ηλικία: Στα 20: εύκολο να διατηρηθεί το επιθυμητό σχήμα, το δέρμα και τη ζωτικότητα; Στα 30: παιδιά, καριέρα, συνεχής ενθουσιασμός, παίρνει πολύ Ενέργεια, ο μεταβολισμός σας επιβραδύνεται και το δέρμα σας αρχίζει να φαίνεται πιο φθαρτό και τσαλακωμένο; Στα 40: η μυϊκή μάζα μειώνεται και αυξάνεται το λίπος λόγω των ορμονικών αλλαγών, εμφανίζονται προβλήματα με την αρτηριακή πίεση, η απορρόφηση των θρεπτικών συστατικών είναι μικρότερη; Στα 50: τα οστά γίνονται εύθραυστα, οι αρθρώσεις γίνονται ασθενέστερες, Τα καρδιαγγειακά προβλήματα εμφαίζονται και το δέρμα σας αρχίζει να συρρικνώνεται; Στα 60: το ανοσοποιητικό σύστημα εξασθενεί, αρχίζετε να εξαντλήστε γρηγορότερα;\n3 Χάσατε τη ζωτικότητα σας και ενέργειας? Οι λόγοι είναι πολύ: Καταναλώστε μεταποιημένα τρόφιμα; Έχετε ένα κοπιαστικό πρόγραμμα και αγχωτική ζωή; Δεν κοιμάσαι αρκετά και χρειάζεσαι ξεκούραση.; Βλάπτει την περιβαλλοντική σας ρύπανση; Υποφέρετε από άγχος και έλλειψη συναισθηματικής ισορροπίας.; Έχετε ένα κακό δέρμα ή μια κιτρινωπή επιδερμίδα; Η υγεία σου έχει επιδεινωθεί;\n4 Ζωτικότητα Ζωτικότητα σημαίνει: Ενεργή ζωή; Λαμπρή ακτινοβολία; Ανακούφιση από το στρες; Ήρεμο μυαλό; Υγιές σώμα; Απόλαυση της ζωής;\n5 TIENS Veikan Κάψουλες για ζωτικότητα Χρησιμοποιήστε τα καλύτερα της φύσης για να αφαιρέσετε τη φυσική σας ομορφιά και ζωτικότητα! Ελαία σιταρίου\n6 ΕΝΕΡΓΗ ΣΥΣΤΑΤΙΚΑ Λάδι φύτρων σιταριού Λεκιθίνη Βήτα-καροτένιο\n7 ΦΥΤΡΟ ΣΙΤΑΡΙΟΥ Το σιτάρι (Triticum aestivum) είναι το παλαιότερο και πιο διαδεδομένο βασικό φαγητό για τον άνθρωπο. Το φύτρο σιταριού είναι το πολυτιμότερο κομμάτι του μικρού σίτου, που περιέχει θρεπτικές ουσίες στο κέντρο του πυρήνα του σίτου. Αφαιρείται κατά την παραγωγή αλεύρων. Τα φύτρα σιταριού είναι ένα από τα ισχυρότερα στοιχεία της φύσης, με πολλά θρεπτικά συστατικά. Τα φύτρα σιταριού είναι το πολυτιμότερο μέρος του σιταριού και είναι μια ισχυρή πηγή ενέργειας.\n8 ΣΠΟΡΕΛΑΙΟ Το έλαιο φύτρων σιταριού είναι ένα ειδικό προϊόν. Είναι πλούσιο σε θρεπτικά συστατικά λιπιδίων, φυτό-από το μικρόβιο του πυρήνα του σίτου. Σε σύγκριση με άλλα δημητριακά και φυτικά έλαια, το έλαιο φύτρων σιταριού έχει υψηλότερη θρεπτική αξία. Η χρήση του ελαίου φύτρων σιταριού δεν είναι μόνο για μαγειρική χρήσεις, αλλά και για καλλυντικούς σκοπούς για τοπική και εσωτερική χρήση. Είναι μια εξαιρετική και πλούσια πηγή πολλών θρεπτικών συστατικών: Βιταμίνες (А, Е, D, В1, В2, В6, Φολικό οξύ, νιασίνη); Μέταλλα (Ψευδαργύρου, Σιδήρου, Φωσφόρου, Κάλιο, Μαγνήσιο, Σελήνιο, Μαγγάνιο, Μέλι, Ασβέστιο); Φυτοστερόλες; Φαινοξυφυτορμόνες; Απαραίτητα λιπαρά οξέα (Λινελαϊκό (Ωμέγα-6), Ελαϊκό, Παλμιτικό, Λινολενικό (Ωμέγα-3)). Ελαίο ΘΑΥΜΑ!\n9 ΕΛΑΙΟ ΣΙΤΑΡΙΟΥ: βιταμίνη Е Κρύο-πιεσμένο έλαιο φύτρων σιταριού είναι μια από τις καλύτερες πηγές βιταμίνης ε. Η βιταμίνη ε έχει μια σειρά από βιολογικές λειτουργίες, από τις οποίες η πιο σημαντική είναι η αντιοξειδωτική λειτουργία: η βιταμίνη ε προστατεύει το σημαντικότερο προπύργιο της νεολαίας και τη ζωτικότητα-γενετικό κώδικα του DNA όλων των κυττάρων. Η βιταμίνη Ε συμβάλλει στην προστασία των κυτταρικών συστατικών από την οξειδωτική βλάβη. Και δεδομένου ότι προστατεύει κάθε κύτταρο στο σώμα είναι ένα σημαντικό κλειδί για τη συνολική υγεία και την ακεραιότητα των κυττάρων. Λόγω της πολύ υψηλής περιεκτικότητας της βιταμίνης ε, είναι πιο ανθεκτικό στην οξείδωση και την οξίαση. Μπορεί να προστεθεί σε άλλα έλαια για να παρατείνει την εγκυρότητα τους. Δυνατό Φυσικό Αντιοξειδωτιό\n10 ΣΠΟΡΕΛΑΙΟ: Πλεονεκτήματα Τα θρεπτικά συστατικά που υπάρχουν στο πετρέλαιο είναι πολύ επιθυμητά και μπορούν να έχουν τις ακόλουθες εκπληκτικές αναζωογονητικές ενέργειες: Η βιταμίνη Ε προστατεύει τα κύτταρα από την οξειδωτική βλάβη; Τα ακόρεστα λιπαρά οξέα (άλφα-λινολενικό οξύ και λινελαϊκό οξύ) συμβάλλουν στη διατήρηση των φυσιολογικών επιπέδων χοληστερόλης στο αίμα; Niacint, φολικό, θειαμίνη είναι απαραίτητα για τη μετατροπή θρεπτικών συστατικών από λιπίδια, γλυκόζη και υδατάνθρακες σε ενέργεια για τα κύτταρα και τους ιστούς.\n11 ΣΠΟΡΕΛΑΙΟ: Πλεονεκτήματα Πλούσια σε θρεπτικά συστατικά, το έλαιο σιταριού χρησιμοποιείται στην κοσμετολογία λόγω της δύναμής του να διεγείρει την αναγέννηση και να βελτιώσει την κατάσταση του δέρματος. Οφέλη για το δέρμα: Απόλυτα ενυδατώνει, μαλακώνει, λειαίνει και σφραγίζει το δέρμα; Ιδιαίτερα χρήσιμο για το ξηρό δέρμα; Διατηρεί μια υγιή, φωτεινή επιδερμίδα & φυσική όψη του δέρματος; Μπορεί να εφαρμοστεί απευθείας στο δέρμα του προσώπου-ειδικά στο δέρμα στην περιοχή γύρω από τα μάτια, επίσης στα χέρια; Μια αποτελεσματική ενυδατική κρέμα που απορροφάται εύκολα; Προστατεύει τα μαλλιά και το δέρμα από βλάβες στις ελεύθερες ρίζες που προκαλούνται από την έκθεση σε υπεριώδη ακτινοβολία (ηλιακό φως), χημικά και μολυσματικές ουσίες. Είναι ένα ενυδατικό φάρμακο για τα μαλλιά, το οποίο συμβάλλει επίσης στην ανάπτυξη των μαλλιών και την πυκνότητα του.\n12 Λεκιθίνη Κάθε κύτταρο στο σώμα μας περιέχει λεκιθίνη-αυτό επιβεβαιώνει πόσο σημαντικό είναι για την υγεία και τη ζωτικότητα των κυττάρων του σώματός μας. Ενέργεια, διέγερση, Συγκέντρωση! Η λεκιθίνη ως φωσφολιπιδίων είναι μια εντελώς φυσική ουσία που υποστηρίζει τη δομή των κυτταρικών μεμβρανών στο σώμα. Η σόγια καταγωγής Ανατολικής Ασίας είναι η κύρια πηγή της λεκιθίνη σε παγκόσμιο επίπεδο, σε σύγκριση με άλλες πηγές περιέχει μια σχετικά μεγάλη ποσότητα λεκιθίνη. Η λεκιθίνη περιέχει μια υψηλή συγκέντρωση των ουσιωδών ακόρεστα λιπαρά οξέα (π.χ. λινελαϊκό οξύ).\n13 Χολίνη Η λεκιθίνη είναι μια πολύτιμη πηγή χολίνης ένα πολύ σημαντικό θρεπτικό συστατικό. Περισσότερη χολίνη στη διατροφή λαμβάνεται από λεκιθίνη. Χολίνη: Βοηθά στη διατήρηση της φυσιολογικής ηπατικής λειτουργίας; Βοηθά στη σύνδεση των λιπών με το νερόσυμμετέχει στην απορρόφηση των λιποδιαλυτών βιταμινών; συμβάλλει στην προστασία της καρδιάς, διατηρώντας φυσιολογικά επίπεδα ομοκυστεΐνη και λιπίδια.\n14 ΒΗΤΑ-ΚΑΡΟΤΕΝΙΟ Το βήτα-καροτένιο είναι μια κόκκινη/πορτοκαλί χρωστική ουσία που περιέχεται σε πολλά φρέσκα φρούτα και λαχανικά. Είναι μια λιποδιαλυτή βιταμίνη και η απορρόφησή της απαιτεί την παρουσία λίπους στη διατροφή. Η δραστηριότητα του βήτα-καροτένιο για τη βελτίωση της ανθρώπινης υγείας βασίζεται στην ικανότητά της να μετατρέπεται σε βιταμίνη α, η οποία είναι μία από τις σημαντικές βιταμίνες. Οι άνθρωποι χρειάζονται βιταμίνη Α: Υγιές δέρμα και βλεννογόνους, Φυσιολογική λειτουργία του ανοσοποιητικού συστήματος και Καλή υγεία και όραση.\n15 TIENS VEIKAN-Κάψουλες ΓΙΑ ΖΩΤΙΚΟΤΗΤΑ Πλεονεκτήματα: Βιταμίνη E Βιταμίνη A Λάδι φύτρων σιταριού Λεκιθίνη Τα φυσικά συστατικά του TIENS Veikan/κάψουλες ζωτικότητα: Έχετε υψηλές αντιοξειδωτικές και χαρακτηριστικές αναπαραγωγικές ιδιότητες (Βιταμίνη Е, Βιταμίνη А, Λινελαϊκό και λινολενικά λιπαρά οξέα), Είναι εξαιρετικά χρήσιμα για το δέρμα, τα μαλλιά και τη βέλτιστη υγείαέχουν προστατευτική λειτουργία για την καρδιά, το ήπαρ, τα μάτια και βοηθούν στη διατήρηση της φυσιολογικής χοληστερόλης και της ασυλίας, συμβάλλοντας έτσι στην καταλληλότητα και την ευεξία του σώματος (λινολιϊκό και Λιολενικά λιπαρά οξέα, χολίνη, βιταμίνη A) Μετατρέποντας τα θρεπτικά συστατικά σε ενέργεια (νιασίνη, φολικό, θειαμίνη, χολίνη). Καθιστώντας τους μια τέλεια προσθήκη σε οποιοδήποτε πρόγραμμα υγείας και ομορφιάς!\n16 ΟΔΗΓΙΕΣ ΧΡΗΣΗ Συνιστώμενη ημερήσια πρόσληψη: 2 Κάψουλες την ημέρα κατά τη διάρκεια ή μετά από ένα γεύμα; ΚΑΘΑΡΌ περιεχόμενο: 30 Κάψουλες σε ένα πακέτο Να είσαι πιο υγιής, πιο λαμπερή, πιο ενεργητικός!\n17 TIENS Συνιστά να συνδυαστεί το Wekan με: ΙΚάν, Ολανκάν, Τσιοζάν και Αντιλιπιέν τσάι\n18 Προσθέστε την υγεία και τη λάμψη στην ομορφιά και την ευεξία σας! TIENS Veikan Κάψουλες για ζωτικότητα Harmony, responsibility, prosperity\nΑρχαία μυστικά για να Υγεία, ευτυχία και μακρά ζωή. Harmony, responsibility, prosperity\nΑρχαία μυστικά για να Υγεία, ευτυχία και μακρά ζωή Αναγέννηση Η συνήθης κατάσταση του ανθρώπινου σώματος είναι αυτή της συνεχούς ανάκτησης. Ορισμένα κύτταρα ανακτούν εντελώς (αίμα, συκώτι, δέρμα). Υπάρχει\nwww.vapostoleris.gr/foreverlivingproducts Forever ARGI+ - 69,85 ευρώ/30 σακουλάκια - Τόνωση Παρέχει στο σώμα σας, τη δύναμη που χρειάζεται! Forever Nutra Q10-30,65 ευρώ/30 σακουλάκια - Λαμβάνεται μαζί\nΚάνναβη. Ένα βότανο µε πολύ ισχυρές θεραπευτικές ιδιότητες\nΚάνναβη Ένα βότανο µε πολύ ισχυρές θεραπευτικές ιδιότητες Οι περισσότεροι, όταν ακούνε για κάνναβη, τη συνδέουν µε την ψυχοτρόπο ιδιότητά της. Η κάνναβη και τα παραγωγα της µε εως CBD 4% και THC 0,05%\nFREDRICH L CRONE PETER MITCHEL «Q10...παραγωγή βιολογικής ενέργειας στο εσωτερικό των κυττάρων..»\nποιότητα kaneka ανακάλυψη του αιώνα 2 Μια από τις 3 σπουδαιότερες ανακαλύψεις του 20 αιώνα 1957 από τον FREDRICH L CRONE 1978 Βραβείο Νόμπελ στον PETER MITCHEL «Q10...παραγωγή βιολογικής ενέργειας στο\nTIENS Antialipid Tea. Harmony, responsibility, prosperity\nTIENS Antialipid Tea Harmony, responsibility, prosperity Τσάι Το τσάι πίνετε εδώ και χιλιετίες. Είναι το πιο δημοφιλές ποτό στον κόσμο, μετά το νερό. Το λατινικό όνομα για το τσάι είναι Camelia sinensis.\nΕισαγωγή στη Διατροφή Ενότητα 11η ΣΙΔΗΡΟΣ Όνομα καθηγητή: Μ. ΚΑΨΟΚΕΦΑΛΟΥ Όνομα καθηγητή: Α. ΖΑΜΠΕΛΑΣ Τμήμα: Επιστήμης τροφίμων και διατροφής του ανθρώπου ΣΤΟΧΟΙ ΤΟΥ ΜΑΘΗΜΑΤΟΣ Στόχος (1): Η κατανόηση της


Εκεί μας οδήγησαν: Να ζητάμε ένταξη σε προγράμματα για χώρες του Τρίτου Κόσμου! | Star.gr\nΕκεί μας οδήγησαν: Να ζητάμε ένταξη σε προγράμματα για χώρες του Τρίτου Κόσμου!\nΘα καταπολεμήσουμε τη φτώχεια με τα λεφτά της Ουγκάντας - Ασύλληπτοι διάλογοι\nΛυπηρό. Τίποτα άλλο…\nΦθάσαμε στο σημείο να συζητάμε την ένταξη στα προγράμματα βοήθειας για τις χώρες του Τρίτου Κόσμου! Να αντιμετωπίσουμε δηλαδή τη φτώχεια και την ανεργία με τα χρήματα της Ουγκάντας!\nΗ πρόταση έγινε από τον Δημήτρη Κρεμαστινό στην κοινή συνεδρίαση των Επιτροπών Οικονομικών και Κοινωνικών υποθέσεων, με τον Γιάννη Στουρνάρα να απαντά πως η Ελλάδα ως χώρα της ευρωζώνης δεν γίνεται να πάρει κονδύλια που α��ευθύνονται σε χώρες του τρίτου Κόσμου. Μάλιστα, ο βουλευτής του ΠΑΣΟΚ επαναφέρει το θέμα στον κ. Στουρνάρα λέγοντας πως ίσως θα μπορούσαμε «κατ' εξαίρεση»… Μα, να είμαστε τόσο άτυχοι και να μην υπάρχει πρόβλεψη και για χώρα της ευρωζώνης!\nΣτη συζήτηση συμμετείχε και ο γ.γ. Διαφάνειας και Ανθρωπίνων Δικαιωμάτων Γιώργος Σούρλας, ο οποίος υποστήριξε ότι δεν πρέπει να μείνει «κανένας άστεγος και κανένας πεινασμένος».\nΣας παραθέτουμε ολόκληρη την επίμαχη στιχομυθία:\nΔΗΜΗΤΡΙΟΣ ΚΡΕΜΑΣΤΙΝΟΣ (Προεδρεύων των Επιτροπών): Κλείνοντας θα ήθελα να προσθέσω αυτό, κύριε Υπουργέ, θα μπορούσε έκτος των προγραμμάτων του ΕΣΠΑ, από τα προγράμματα που δίνονται για τις Τρίτες χώρες, για την πείνα και τη ��τώχεια να καλύψουμε θέματα που έχουμε εμείς εδώ για τους άστεγους ή για αυτούς που έχουν προβλήματα σίτισης εκτός του ΕΣΠΑ; Θα μπορούσε να γίνει αυτό, δίνοντας και σε εμάς;\nΙΩΑΝΝΗΣ ΣΤΟΥΡΝΑΡΑΣ (Υπουργός Οικονομικών): Δεν νομίζω η Ελλάδα θα μπορεί να είναι υποψήφια για αυτό, διότι είμαστε χώρα-μέλος της ευρωζώνης και δε μπορούμε να πάρουμε κονδύλια που απευθύνονται σε τρίτες χώρες.\nΔΗΜΗΤΡΙΟΣ ΚΡΕΜΑΣΤΙΝΟΣ (Προεδρεύων των Επιτροπών): Για κατ' εξαίρεση εάν θα μπορούσαμε. Ο κύριος Σούρλας το έθεσε πολύ προσφυώς το θέμα. Δίνοντας του τώρα το λόγο, κ. Σούρλα, παρακαλώ.\nΓΕΩΡΓΙΟΣ ΣΟΥΡΛΑΣ (Γενικός Γραμματέας Διαφάνειας και Ανθρωπίνων Δικαιωμάτων): Ολοκληρώθηκε μια συζήτηση πολύ ενδιαφέρουσα, επίκαιρη και ουσιαστική, με ευρεία συμμετοχή των Βουλευτών, όπου δεν είναι ένα σύνηθες φαινόμενο να συμμετέχουν Βουλευτές εκτός συνεδριάσεων των Επιτροπών, με παρατηρήσεις, με επισημάνσεις και προτάσεις που είναι απαραίτητες προκειμένου οι κύριοι υπουργοί να διαμορφώσουν την Κοινή Υπουργική Απόφαση για ένα πιλοτικό πρόγραμμα που επιχειρείται για πρώτη φορά στην Ελλάδα και δεν είναι εύκολο εγχείρημα αυτό.\nΕίναι ένα εγχείρημα πάρα πολύ δύσκολο, όπου χρειάζεται να εξετάσουμε πάρα πολλούς παραμέτρους. Η Γενική Γραμματεία Διαφάνειας και Ανθρωπίνων Δικαιωμάτων θα επιμείνει κύριοι Υπουργοί και αγαπητοί φίλοι, στην προσπάθεια, στην προτεραιότητα όπου στόχος είναι, κανένας άστεγος, κανένας πεινασμένος. Για ��α αλλάξει η εικόνα προς τα έξω αλλά και για να δώσουμε και ένα ουσιαστικό περιεχόμενο στο κοινωνικό κράτος.\nΔεν αντέχεται ο άλλος να έχει 30.000 τετραγωνικά σπίτι ή εδώ ή στο Λονδίνο, Έλληνας εννοείται, αντιλαμβάνεστε περίπου, δε προσπαθώ να φωτογραφίσω, τα ξέρετε αυτά τα πράγματα. Τη μεγάλη του βίλα στα προάστια, στα βόρεια ή στα νότια και να μην υπάρχει ένα δωμάτιο, ένα κρεβάτι, ένας ξενώνας για κάποιον συνάνθρωπο που σίγουρα δεν έχει βάλει πρόγραμμα στη ζωή του να αποτύχει. Κάτι του συνέβη στην πορεία. Και εμείς, οι άλλοι πολιτισμένοι τι κάνουμε γι' αυτούς τους λίγους;


Νύχτες Πρεμιέρας: Η κινηματογραφική γιορτή της Αθήνας γίνεται 25 ετών | Euronews\nΝύχτες Πρεμιέρας: Η κινηματογραφική γιορτή της Αθήνας γίνεται 25 ετών\nΑπό Γιώργος Μητρόπουλος • ανανεώθηκε πριν: 11/09/2019\nΤο Διεθνές Φεστιβάλ Κινηματογράφου της Αθήνας συμπληρώνει 25 χρόνια παρουσίας. Η φετινή διοργάνωση πραγματοποιείται από τις 18-29 Σεπτεμβρίου στους κινηματογράφους Άστορ, Δαναός 1 & 2, Odeon Όπερα 1 & 2, στο Ideal, καθώς και στο Παλλάς και το Μέγαρο Μουσικής. Μέσα σε 12 μέρες θα προβληθούν 178 ταινίες: 115 μεγάλου μήκους και 63 μικρού μήκους. Ανάμεσά τους πολυαναμενόμενες πρεμιέρες, κλασικά αριστουργήματα, άγνωστα διαμαντάκια και οι καλύτερες ταινίες της χρονιάς.\nΟι Νύχτες Πρεμιέρας περιλαμβάνουν: τρία διαγωνιστικά (διεθνές διαγωνιστικό, διεθνές διαγωνιστικό ντοκιμαντέρ και ελληνικές εταιρίες μικρού μήκους), παράλληλα τμήματα (μουσική & φιλμ, Festival Darlings, Icons, After Hours), αφιερώματα (Το ξύπνημα της άνοιξης: Άγρια άνθη του τσέχικου νέου κύματος, Έντουαρντ Γιανγκ, Πρώτη ώρα σινεμά: κινηματογράφος και εκπαίδευση), ειδικές προβολές και ελληνικά ντοκιμαντέρ.\nΤο «Parasite», ο Χρυσός Φοίνικας του Φεστιβάλ Καννών είναι η ταινία έναρξης του 25ου Διεθνούς Φεστιβάλ Κινηματογράφου της Αθήνας. Η ταινία του Μπονγκ Τζουν-Χο συνδυάζει το μαύρο χιούμορ, τη σαρδόνια πολιτική σάτιρα, το θρίλερ, την καίρια κοινωνική κριτική, το οικογενειακό δράμα και την έξυπνη αλληγορία.\nΕίναι η ιστορία μιας τετραμελούς οικογένειας μικροαπατεώνων, που προσπαθεί να επιβιώσει σε μια από τις λιγότερο προνομιούχες περιοχές της σημερινής Σεούλ. Μια αχτίδα ελπίδας εμφανίζεται, ωστόσο, όταν ο νεαρός γιος της φαμίλιας βρίσκει δουλειά στο πολυτελές σπίτι ενός ιδιοκτήτη πολυεθνικής εταιρείας, δημιουργώντας με ύπουλο τρόπο τις συνθήκες ώστε και οι υπόλοιποι παρίες συγγενείς του να μπορέσουν να επωφεληθούν της ευκαιρίας, δίχως να φαντάζεται, παρ' όλα αυτά, όσα πρόκειται να συμβούν.\nΑυτό που ακολουθεί, είναι ένα ευφυές roller coaster έντασης, ανατροπών και ριψοκίνδυνης ισορροπίας ανάμεσα στο αστείο και το δραματικό, το οποίο ο 50χρονος σκηνοθέτης φέρει εις πέρας με τρομερό έλεγχο του υλικού του, με αλάνθαστη δεξιοτεχνία και με ένα ραδιούργο σενάριο που όσο αποκαλύπτει τα μυστικά του στο κοινό, άλλο τόσο συναρπαστικό γίνεται.\n© Jessica FordeJESSICA FORDE\nΗ πολυσυζητημένη τελευταία ταινία του Κώστα Γαβρά «Ενήλικοι στην Αίθουσα», που έκανε την παγκόσμια πρεμιέρα της στο Φεστιβάλ Βενετίας θα προβληθεί σε πανελλήνια πρεμιέρα, το Σάββατο 28 Σεπτεμβρίου 2019 μετά την τελετή λήξης και απονομής των διεθνών βραβείων του 25ου Διεθνούς Φεστιβάλ Κινηματογράφου.\nΗ ταινία βασίζεται στο βιβλίο του Γιάνη Βαρουφάκη με τίτλο «Ανίκητοι Ηττημένοι» και αφηγείται τις δύσκολες διαπραγματεύσεις μεταξύ της Ελλάδας και της Ε.Ε. για τη διαχείριση της ελληνικής κρίσης χρέους στις αρχές του 2015 που αυτοχαρακτηρίζεται ως «μια αρχαία ελληνική τραγωδία στη σύγχρονη εποχή», όπου «πίσω από τις κλειστές πόρτες, παίζεται μια ανθρώπινη τραγωδία».\nΔώδεκα ταινίες διαγωνίζονται για την Χρυσή Αθηνά. Ανάμεσά τους «Οι Άθλιοι» του Λατζ Λι που μεταφέρει τη δράση στα σύγχρονα γκέτο του Παρισιού και «Το σπίτι του μικρού πτηνού» της Μπόρα Κιμ, μια ιστορία ενηλικίωσης στη Νότια Κορέα. Αντίστοιχη είναι η ιστορία στο «Μια Αποικία» της Ζενεβιέβ Ντουλούντ ντε Σελ που κέρδισε την Κρυστάλλινη Άρκτο στο Βερολίνο. Το «Φωτιά στην Λουιζιάνα» του 17χρονου Φιλίπ Γιουμάνς κέρδισε το Founders Prize στο φεστιβάλ της Τραϊμπέκα.\nΔιαγωνιστικό Πρόγραμμα Ελληνικών Ταινιών Μικρού Μήκους\nΓια την φετινή 25η διοργάνωση οι συμμετοχές ξεπέρασαν και τον περσινό αριθμό-ρεκόρ (244) φτάνοντας τις τριακόσιες έντεκα (311), γεγονός που αποδεικνύει ότι το ελληνικό σινεμά είναι παρόν και δραστήριο. Από αυτές επιλέχθηκαν 47 ταινίες που θα διεκδικήσουν τα βραβεία της 25ης διοργάνωσης. Το 1ο Βραβείο Καλύτερης ταινίας συνοδεύεται από χρηματικό έπαθλο 2.000 ευρώ με την ευγενική υποστήριξη του Ελληνικού Κέντρου Κινηματογράφου για τρίτη συνεχή χρονιά. Το 2ο Βραβείο Καλύτερης ταινίας συνοδεύεται από χρηματικό έπαθλο 1.000 ευρώ με την ευγενική υποστήριξη του Ελληνικού Κέντρου Κινηματογράφου.\nΑστικοί Μύθοι: Αφιέρωμα στο σινεμά του Έντουαρντ Γιανγκ\nΟ Έντουαρντ Γιανγκ (1947-2007) είναι ένας από τους κορυφαίους Ασιάτες σκηνοθέτες του 20ού αιώνα, που έθεσε τις απαρχές του κινηματογραφικού Νέου Κύματος της Ταϊβάν και ταυτόχρονα σύστησε στον κόσμο τον θρυλικό διευθυντή φωτογραφίας Κρίστοφερ Ντόιλ. Για πρώτη φορά στην Ελλάδα, το κοινό θα έχει την ευκαιρία να παρακολουθήσει όλες τις ταινίες του στη μεγάλη οθόνη σε ψηφιακά αποκατεστημένες κόπιες. Προσκεκλημένη του Φεστιβάλ θα είναι η μουσικοσυνθέτης, συνεργάτιδα και σύντροφος εν ζωή του Έντουαρντ Γιανγκ, Κάιλι Πενγκ. Το αφιέρωμα πραγματοποιείται με την ευγενική υποστήριξη της Αντιπροσωπείας της Ταϊπέι στην Ελλάδα.\nΤα highlights της διοργάνωσης\nΠανελλήνια πρεμιέρα θα κάνει το «Nimic», η μικρού μήκους ταινία του Γιώργου Λάνθιμου που παρουσιάστηκε στο φεστιβάλ του Λοκάρνο. Το σενάριο υπογράφει ο Ευθύμης Φιλίππου, ενώ πρωταγωνιστούν ο Ματ Ντίλον και η Δάφνη Πατακιά. Στο επίκεντρο, η μοιραία συνάντηση ενός βιολοντσελίστα και μίας άγνωστης γυναίκας στο μετρό, που θα έχει σημαντικές συνέπειες στη ζωή του.\n«Αποκάλυψη τώρα: Final Cut»: Το ανυπέρβλητο έπος του Φράνσις Φορντ Κόπολα συμπληρώνει 40 χρόνια από την πρώτη του προβολή. Το Φεστιβάλ παρουσιάζει το τελικό cut της εμβληματικής ταινίας, με την εντυπωσιακή ψηφιακή αποκατάσταση που πραγματοποίησε πρόσφατα ο δημιουργός του. Το «Apocalypse Now: Final Cut» παρουσιάστηκε για πρώτη φορά, πριν λίγο καιρό, στο φεστιβάλ της Τραϊμπέκα.\nΘεσπίζεται το τιμητικό βραβείο «Γιώργος Τζώτζιος» συνολικής προσφοράς στον κινηματογράφο, ως φόρος τιμής στον ιδρυτή (1954-2010) του περιοδικού ΣΙΝΕΜΑ και του κινηματογραφικού φεστιβάλ που φέτος συμπληρώνει 25 χρόνια. Το βραβείο θα απονεμηθεί στον Κώστα Γαβρά και τον Γέρζι Σκολιμόφσκι.\nΟι καλεσμένοι του Φεστιβάλ\nΟ σπουδαίος Πολωνός σκηνοθέτης Γέρζι Σκολιμόφσκι. θα παραστεί στην προβολή της κλασικής του ταινίας «Στο φως του φεγγαριού». Ο Φατίχ Ακίν θα παρουσιάσει τη νέα του ταινία «Το Χρυσό Γάντι» μαζί με τον πρωταγωνιστή του Γιόνας Ντάσλερ. Ο Κώστας Γαβράς και όλοι οι συντελεστές της ταινίας «Ενήλικοι στην Αίθουσα» θα είναι παρόντες στην τελετή λήξης. Τέλος, οι πρωταγωνιστές της τελευταίας ταινίας του Κεν Λόουτς «Sorry We Missed you», Κρις Χίτσεν και Ντέμπι Χάνιγουντ θα βρεθούν στην Αθήνα για την ελληνική πρεμιέρα της ταινίας.\nΤο ωρολόγιο πρόγραμμα του 25ου Διεθνούς Φεστιβάλ Κινηματογράφου της Αθήνας\n23ες Νύχτες Πρεμιέρας: 12 μέρες με 165 ταινίες και πολλά αφιερώματα\nΝύχτες Πρεμιέρας: Δυναμικό restart με 180 ταινίες και πολλά αφιερώματα


"Η απόφαση του ΣτΕ μας δικαίωσε στο Σκοπιανό" λένε οι ΑΝΕΛ - Militaire.gr\n“Η απόφαση του ΣτΕ μας δικαίωσε στο Σκοπιανό” λένε οι ΑΝΕΛ\n18/07/2018 | 21:47\nΜε δήλωση του εκπροσώπου τους οι ΑΝΕΛ δηλώνουν δικαιωμένοι για τη στάση που τήρησαν στο θέμα των Σκοπίων,μετά από την απόφαση του ΣτΕ που έγινε γνωστή χθες.\nΟ Θόδωρος Τοσουνίδης δήλωσε:\nΚαι επιπλέον, κατοχυρώνει ότι με την μη κύρωση της «συμφωνίας» δεν θα έχουν δημιουργηθεί μη αντιστρεπτές νομικές καταστάσεις που θα δεσμεύουν τη χώρα μας μελλοντικά.\nΜετά και από αυτή την απόφαση καταρρέει οριστικά το ψέμα της ΝΔ του Κυριάκου που προσπάθησε να παραπλανήσει τον ελληνικό λαό ότι έχουμε ήδη δεσμευτεί μέσα από το σχέδιο συμφωνίας των Πρεσπών.\nΟ Πάνος Καμμένος και οι ΑΝΕΞΑΡΤΗΤΟΙ ΕΛΛΗΝΕΣ δικαιώθηκαν για την απόφασή τους να μην επιτρέψουν την αποσταθεροποίηση της χώρας, με πτώση της κυβέρνησης, όπως ήθελαν οι «ψευτομακεδονομάχοι» του Κυριάκου.\nΑν ποτέ έρθει συμφωνία τέτοιου είδους στο ελληνικό κοινοβούλιο που θα περιλαμβάνει το όνομα της Μακεδονίας τότε ο Πάνος Καμμένος και οι ΑΝΕΞΑΡΤΗΤΟΙ ΕΛΛΗΝΕΣ θα τη σταματήσουμε.\n“Απαράδεκτη ελαφρότητα της ΝΔ στα εθνικά θέματα” καταγγέλει ο ευρωβουλευτής Ν.Ανδρουλάκης


Ιστορίες εθνικών ευεργετών, Ζώης Καπλάνης | Εφημερίδα ΘΑΡΡΟΣ\nΙστορίες εθνικών ευεργετών, Ζώης Καπλάνης\nΠρώτη Δημοσίευση: 12/03/2018 09:53 - Τελευταία Ενημέρωση: 12/03/2018 09:53\nΓια να μαθαίνουν οι νέοι μας…\nΟ μεγάλος αυτός εθνικός ευεργέτης γεννήθηκε στο Γραμμένο της Ηπείρου. Ένα χωριουδάκι ορεινό, ανάμεσα στη Δωδώνη και τα Γιάννενα.\nΉταν τεσσάρων χρόνων όταν έχασε τη μητέρα του και έπειτα από λίγο βρέθηκε στα χέρια μιας σκληρής μητριάς, γιατί έχασε και τον πατέρα του, που στο μεταξύ είχε ξαναπαντρευτεί.\nΟ Ζώης, παιδί ακόμα, μπήκε στα βάσανα νωρίς, γιατί έπρεπε να βρει τρόπο να κερδίζει το ψωμί του. Και τον βρήκε, κόβοντας ξύλα από το λόγγο και πουλώντας τα στα Γιάννενα.\nΑδέλφια άλλα δεν είχε και η μητριά του τον κακομεταχειριζόταν. Δοκίμασε πολλές πίκρες και γι’ αυτό στο χωριό του τον λέγαν Πικροζώη.\nΈνα πρωινό έφυγε από το χωριό τους και πήγε στα Γιάννενα, ελπίζοντας σε κάποια καλύτερη τύχη. Η μοίρα του τον οδήγησε έξω από ένα αρχοντικό και πεινασμένος αποκοιμήθηκε στα πέτρινα σκαλοπάτια του σπιτιού. Εκεί πέρασε τη νύχτα του, όταν τα ξημερώματα ένιωσε να τον ξυπνάει μια ήρεμη και γεμάτη ζεστασιά φωνή:\n-Πώς βρέθηκες δώ, μωρέ παλικαράκι; Πούθε έρχεσαι;\n-Ξεκίνησα από το Γραμμένο, αφεντικό, του απάντησε, και ήρθα να δουλέψω.\n-Για έλα μέσα, του είπε.\nΟ Ζώης βρήκε καταφύγιο σε εκείνη τη ζεστή αγκαλιά, που ήταν του γνωστού γουνεμπόρου Παναγιώτη Χατζηνίκου.\nΤον κράτησαν σαν υπηρετάκο και ο Ζώης ήταν ευτυχισμένος, γιατί μέσα σ’ αυτό το σπίτι είχε βρει στοργή και ζεστασιά απ’ όλη τη χριστιανική οικογένεια.\nΤις νύχτες διάβαζε με το λυχνάρι, προσπαθώντας να μάθει γράμματα μόνος του, γιατί δεν είχε πάει καθόλου σχολείο. Ο προστάτης του Χατζηνίκος, εκτιμώντας τη φιλομάθεια και την τιμιότητά του, τον πήρε κοντά του στην επιχείρησή του.\nΗ ζωή του Ζώη άλλαξε από εκείνη την ημέρα. Γρήγορα έμαθε τη δουλειά και τα κατάφερνε στις συναλλαγές, τα γράμματα και τους λογαριασμούς.\nΟ Χατζηνίκος, ο καλός αυτός άνθρωπος, τον καμάρωνε και σε λίγο τον έκανε συνεταίρο του. Οι δουλειές τους μεγάλωσαν, άνοιξαν κι άλλο υποκατάστημα στο Βουκουρέστι και άνοιξαν συνεργασία με τη Ρωσία.\nΣτα 1771 ο Παν. Χατζηνίκος πεθαίνει και ο Ζώης άφησε τη Ρουμανία και εγκαταστάθηκε στη Μόσχα. Εκεί μεγάλωσε το εμπόριο των γουναρικών και απόκτησε μια τεράστια περιουσία.\nΤα πλούτη δεν του χάλασαν το χαρακτήρα. Η ζωή του ήταν ήρεμη, ολιγαρκής και λιτή. Η σκέψη του στρεφόταν ολοένα στην αγαπημένη του πατρίδα, που στέναζε κάτω από το ζυγό των Τουρκαλβανών.\nΜια μέρα ο γραμματικός του, του φέρνει ένα γράμμα από τα Γιάνεννα, από έναν Γιάννη Κωσταδήμα, ο οποίος του ζητούσε να βοηθήσει τους δύστυχους συμπατριώτες του.\nΆρχισε, λοιπόν, να στέλνει χρήματα για να βοηθήσει τους φτωχούς και ανήμπορούς. Έστειλε χιλιάδες χρυσά ρούβλια, για να χτιστεί μια σχολή που πήρε το όνομά του. Έτσι χτίστηκε η «Καπλάνειος Σχολή», όπου δίδαξαν ονομαστοί δάσκαλοι και ανάμεσά τους ο Αθανάσιος Ψαλλίδας.\nΗ σχολή, εκτός από την πλούσια βιβλιοθήκη, διέθετε και εργαστήρια πειραματικής φυσικής, φυσικής και χημείας, και έγινε ένα από τα ονομαστά διδακτήρια των Βαλκανίων.\nΔιέθεσε αρκετά χρήματα για τη συντήρηση των ιερατικών σχολών τόσο στο Άγιο Όρος όσο και στην Πάτμο.\nΈστειλε μεγάλα ποσά για την απελευθέρωση φυλακισμένων, για χρέη προς τον τύρρανο της Ηπείρου Αλή πασά και, τέλος, με τη διαθήκη του άφησε 10.000 ρούβλια χρυσά για να παντρεύονται τα φτωχά κορίτσια του χωριού Γραμμένο, που ήταν η γενέτειρά του. Άλλα 10.000 διέθεσε για τους ανήμπορούς και 180.000 ρούβλια δώρισε στο νοσοκομείο που λειτουργούσε στα Γιάννενα, καθώς και άλλα ποσά σε διάφορα φιλανθρωπικά ιδρύματα.\nΟ Ζώνης Καπλάνης πέθανε στις 30 Δεκεμβρίου του 1806 στη Μόσχα, και τον έθαψαν στο μοναστήρι των Ιβήρων, εκεί που είχε το καταφύγιό του όλα τα χρόνια που έζησε στη Ρωσία.\nΣτον τάφο του γράφτηκε το εξής επίγραμμα: «Έδωσε τα πάντα για τους άλλους και τίποτα στον εαυτόν του»,\nΟ μεγάλος αυτός εθνικός ευεργέτης γράφτηκε με χρυσά γράμματα στον κατάλογο των μεγάλων πατριωτών και ανθρωπιστών που αναφέρει η ιστορία του τόπου μας.\nΓια την ιστορική έρευνα: Βασίλης Ι. Μανιάτης\nΑλ. Χαρίτσης: Αρχές του 2019 οι προκηρύξεις για 1.500 προσλήψεις στους ΟΤΑ\nΑπατεώνας δήθεν πουλούσε κινητά μέσω Facebook – Οδηγίες από την Αστυνομία\nΠολύμηνη καθυστέρηση στις εγκρίσεις επενδυτικών προτάσεων του ΕΣΠΑ!


Πόσο να πουλήσω / αγοράσω ένα...; - Σελίδα 260 - Hardware Γενικά - Insomnia.gr\nΣελίδα 260 από 1674\nΘα ήθελα και εγώ μια βοήθεια στο πόσο να βάλω τα παρακάτω πράγματα για πώληση.\nΗ μνημες ειναι 4 x 2gb\nH Κάρτα γραφικών έχει ακόμα 2 μήνες εγγύηση.\nEdit: Ξεχασα να αναφερω και την ψυκτρα του επεξεργαστη Zalman 9500\ncpu cooler 15-20ευρο\nbenign 1.199 αναρτήσεις\nLLLEFTERIS 1.196 αναρτήσεις\nΔημοσ. 4 Δεκεμβρίου 2013\nΓια τις ram 40€ και τα 8gb ?\nlol 4χ2 ειπες και οταν εβαλα την τιμη νομιζα 4χ1.Λαθος δικο μου ζητω συγγνωμη.Αν ειναι quad channel στα 90ευρο αν ειναι δυο dual channel 30 το καθενα.Αυτο φυσικα γιατι τα ετοιμα quad ειναι ακριβοτερα\nΔημοσ. 8 Δεκεμβρίου 2013\nΠοσο να πουλησει φιλος αυτην?\nΔεν ειναι pc hardware, αλλα δεν βρηκα αλλο παρομοιο θεμα.\nΣτα 500ευρο ξεκινανε οι καινουργιες στο skroutz.Ειναι εντος εγγυησης και αν ναι ποσο εχει ακομα?\nΑπο το 2009 την εχει. Δεν νομιζω να εχει πλεον καποια εγγυηση. Εχει παιξει ελαχιστα. Οχι οτι παιζει ρολο, απλα το λεω. Εκεινος σκεφτεται το λιγοτερο κανα 400αρι, εγω του λεω κανα 350 αρι ισως, επειδη εχουν πεσει και οι τιμες αλλα και επειδη ειναι 46αρα. Αν ηταν 42 θα του ελεγα 280 - 300.\nAς την ξεκινησει απο 400 αλλα εχω την εντυπωση πως στα 350 θα φυγει ποιο ευκολο.Αυτη την τιμη θα προτινα και εγω.αφου οι καινουργιες εχουν 500ευρο αξιζει να δωσεις 100ευρο παραπανο να πας σε ποιο καινουργιο μοντελο αλλα και με εγγυηση και με τα ολα\n+1 και γω για τα ~350€\nΠόσο θα μπορούσα να πάρω για αυτό το desktop σύστημα; (του λείπει μόνο ένας σκληρός δίσκος, μιας και θα τον κρατήσω εγώ αν τελικά αποφασίσω να πουλήσω το μηχάνημα).\nΟ υπολογιστής είναι σε άριστη λειτουργική κατάσταση, δεν έχει γίνει overclocked, και έχει και χαμηλή κατανάλωση ρεύματος (ο επεξεργαστής έχει TDP 45W και η κάρτα γραφικών έχει TDP 30W):\nCPU: AMD X2 5050e 2.6GHz (TDP 45W)\nMotherboard: MSI K9N6PGM2-V\nΚάρτα γραφικών: Nvidia GeForce 210 (512MB)\nΟθόνη: LG L226WTY-BF Black 22" 2ms Widescreen LCD Monitor\nΗχεία: 4.1 Creative (έχει μια μικρή φθορά το καλώδιο που συνδέει τα ηχεία με το χειριστήριο, αλλά λειτουργεί κανονικά)\nΤροφοδοτικό δεν θυμάμαι, πάντως είναι αρκετών Watt\nTV Tuner: Analog Pinnacle PCTV Pro (TV/FM Radio) μαζί με το τηλεχειριστήριο του\nΓεια σας παιδιά και από εμένα πόσο μπορεί να παει όλο το σύστημα μαζί πακετάκι;\nΤο τροφοδοτικό είναι Chieftec 500αρι και κάρτα γραφικών έχει άλλα 2 χρόνια εγγύηση.\n200 μαζι με οθονη.Σκετο στα 100\nKαπου στα 250 ισως,λεω και πολλα.\nΓεια σας παιδια ... Εχω μια 6870 sapphire 1gb με υπολοιπο εγγυησης ... 90-100 ευρα ειναι καλα ?? ... και κατι αλλο ... Γιατι βλεπω ακομα την 7950 μεταχειρισμενη στα 220 ?? ενω παιρνω καινουρια στα 240 ????


Ο Γκάρι Όλντμαν είναι ο Ουίνστον Τσόρτσιλ! | movie-news\nΟ Γκάρι Όλντμαν είναι ο Ουίνστον Τσόρτσιλ!\n7 Νοεμβρίου 2016 Konstantinos Liakos drama, news 0\nΑν μου έλεγε κανείς πως ο άνθρωπος της φωτογραφίας που βλέπεις επάνω είναι ο Γκάρι Όλντμαν, θα τον περνούσα για τρελό. Και όμως είναι ο γνωστός Βρετανός ηθοποιός, καλυμμένος από μέικ απ και προσθετικές.\nΥποδύεται τον Ουίνστον Τσόρτσιλ στην ταινία “Darkest Hour” με σκηνοθέτη τον Τζο Ράιτ (Hanna, Άννα Καρένινα, Περηφάνια και Προκατάληψη). Η πρώτη φωτογραφία της ταινίας κυκλοφόρησε και πείθει με μιας πως ο Γκάρι Όλντμαν έχει μεταμορφωθεί κυριολεκτικά στον Βρετανό πρωθυπουργό. Μια μεγάλη πρόκληση για έναν μεγάλο ηθοποιό, που σ΄όλα αυτά τα χρόνια της πορείας του δεν έχει αναγνωριστεί ακόμη το ανεξάντλητο υποκριτικό του ταλέντο. Ήταν υποψήφιος για Όσκαρ μόνο μια φορά το 2012 για την ερμηνεία του στο κατασκοπικό θρίλερ ‘Tinker Tailor Soldier Spy‘! Ίσως να είναι η μεγάλη του ευκαιρία αν και η προσέγγιση αυτή αποτελεί μεγάλο ρίσκο.\nΝα κάνεις αγνώριστο έναν ηθοποιό με προσθετικά υλικά προκειμένου να είσαι απόλυτα πιστός στην εικόνα του χαρακτήρα που υποδύεσαι τη θεωρώ λάθος κίνηση. Η εκφραστικότητα και το ταλέντο του ηθοποιού τις περισσότερες φορές χάνονται πίσω από τους τόνους λάτεξ και κόλλας. Συνέβη στον Άντονι Χόπκινς, όταν ενσάρκωνε τον Άλφρεντ Χίτσκοκ αλλά και σε πολλούς άλλους. Η καλύτερη λύση είναι να βρεις έναν ηθοποιό που να του μοιάζει, και από εκεί αυτός με το υποκριτικό του ταλέντο να πείσει για την πιστότητα του χαρακτήρα του. Χαρακτηριστικό παράδειγμα η Νάταλι Πόρτμαν, που υποδύεται φέτος την Τζάκι Κένεντι. Καμία δραματική αλλαγή αλλά νιώθεις πως βλέπεις μπροστά σου την Τζάκι Κένεντι.\nΗ ταινία “Τhe Darkest Hour” θα σκιαγραφήσει τις στιγμές του Ουίνστον Τσόρτσιλ τις πρώτες μέρες τις πρωθυπουργίας του, όταν πρέπει να αντιμετωπίσει μια από τις μεγαλύτερες προκλήσεις στην πιο δύσκολη περίοδο που έχει ζήσει η χώρα του. Να αποφασίσει να συνθηκολογήσει με τη ναζιστική Γερμανία, που ασταμάτητη έχει διασχίσει τη Δυτική Ευρώπη και απειλεί να εισβάλει ή να αγωνιστεί ενάντια στον φασισμό, και να σταθεί όρθιος απέναντι στα ιδανικά και την ελευθερία ενός μεγάλου έθνους. Ο Τσόρτσιλ θα πρέπει να συσπειρώσει έναν λαό και να αλλάξει την πορεία της παγκόσμιας ιστορίας. Η ταινία θα βγει στις αίθουσες τον Νοέμβριο του 2017, με ένα έξοχο καστ να πλαισιώνει τον Όλντμαν. Η Λίλι Τζέιμς υποδύεται την γραμματέα του, η Κριστίν Σκοτ Τόμας τη γυναίκα του και ο Μπεν Μέντελσον τον Βασιλιά Γεώργιο.


Συνελήφθη 39χρονος με 22 κιλά ναρκωτικών στην Ιτέας - Αντίρριου - Είχε 2.263,80 ευρώ πάνω του! (ΔΕΙΤΕ ΦΩΤΟ) - Sinidisi.gr\nΣΥΝΕΙΔΗΣΗ › Αστυνομικα Νεα › Συνελήφθη 39χρονος με 22 κιλά ναρκωτικών στην Ιτέας – Αντίρριου – Είχε 2.263,80 ευρώ πάνω του! (ΔΕΙΤΕ ΦΩΤΟ)\nΣυνελήφθη 39χρονος με 22 κιλά ναρκωτικών στην Ιτέας – Αντίρριου – Είχε 2.263,80 ευρώ πάνω του! (ΔΕΙΤΕ ΦΩΤΟ)\n17 Σεπ 2016 18:53:41 EET\nΈνας 39χρονος συνελήφθη για κατοχή ναρκωτικών ουσιών στην Νέα Εθνική Οδό Ιτέας – Αντίρριου στη Φωκίδα. Ο συλληφθείς μετέφερε δύο σάκους που περιείχαν είκοσι αυτοσχέδιες συσκευασίες, με ποσότητες κάνναβης, συνολικού βάρους 22.820 γραμμάρια. Επίσης, στην κατοχή του συλληφθέντα, όπως αναφέρει το dytikesmaties.gr, βρέθηκε το χρηματικό ποσό των 2.263,80 ευρώ, τέσσερα κινητά τηλέφωνα με πέντε κάρτες SIM, δύο βιβλιάρια τράπεζας και μία κάρτα ανάληψης μετρητών.\nΑκόμη, δύο χαρτονομίσματα Αλβανίας, καθώς και τρία μπλοκ σημειώσεων. Στη συνέχεια, σύμφωνα με το dytikesmaties.gr, πραγματοποιήθηκε έλεγχος στην οικία του, όπου βρέθηκε ποσότητα αδασμολόγητου καπνού, βάρους 430 γραμμαρίων. Το αυτοκίνητο ως μέσο μεταφοράς ναρκωτικών ουσιών, καθώς και οι ποσότητες ναρκωτικών και καπνού κατασχέθηκαν.\nΤην προανάκριση διενεργεί το Αστυνομικό Τμήμα Ευπαλίου Φωκίδας, ενώ ο συλληφθείς, με τη σε βάρος του σχηματισθείσα δικογραφία, θα οδηγηθεί στον εισαγγελέα Πρωτοδικών Άμφισσας.\n2.26322 κιλά ναρκωτικών80 ευρώ πάνω τουΙτέας - ΑντίρριουΣυνελήφθη


Ώρα Πατρών: 200 χρόνια 1821-2021 - Da News\nΑρχική Δυτική Ελλάδα Ώρα Πατρών: 200 χρόνια 1821-2021\nΏρα Πατρών: 200 χρόνια 1821-2021\n«Είναι δύσκολο το εγχείρημα εορτασμού των 200 χρόνων της Ελληνικής Επανάστασης με δεδομένη την πανδημία που επικρατεί. Παράλληλα όμως, θα μπορούσε όλο αυτό το διάστημα να συγκροτηθεί μια επιστημονική επιτροπή για το θέμα, όπως η Ώρα Πατρών είχε προτείνει προ οκταμήνου, αφού ξεπερνά πολιτικές και παρατάξεις.\nΤρία βασικά στοιχεία για την ελληνική επανάσταση:\nΠρώτον η Ελληνική Επανάσταση είναι εθνική ενώ παράλληλα έχει κοινωνικά στοιχεία ως συνέπεια ήταν να δημιουργηθεί το ελληνικό κράτος.\nΔεύτερο σημείο είναι το θέμα της Ανεξαρτησίας και τρίτο ήταν ο αγώνας για την Ελευθερία και τη Δημοκρατία.\nΥπάρχει λόγος να συνεχίζουμε να συζητάμε σήμερα τις έννοιες της Επανάστασης και της Ανεξαρτησίας ή ανήκουν στον κόσμο του παρελθόντος και στην εργαλειοθήκη των ιστορικών που το μελετούν;\nΠριν βιαστούμε να απαντήσουμε, ας σκεφτούμε ότι οι έννοιες δεν είναι αφηρημένες, θεωρητικές κατασκευές, αλλά αποτυπώνουν αιτήματα, ενεργοποιούν συναισθήματα, κινητοποιούν κοινωνικές ομάδες, εμπνέουν άτομα, εκφράζουν συλλογικές προσδοκίες. Ως κοινωνία χρειαζόμαστε ένα νέο αφήγημα που να περιλαμβάνει την εμπειρία τού παρελθόντος, να διανοίγει προοπτικές για το μέλλον και άρα από αυτή τη σκοπιά, θα πρέπει να επανανοηματοδοτεί τόσο την Επανάσταση όσο και την Ανεξαρτησία. Η Ελληνική Επανάσταση διέρρηξε σκλαβιά και φοβέρα κηρύσσοντας «Ελευθερία ή Θάνατος», φλογίζοντας την προοδευτική ανθρωπότητα, αγγίζοντας ακόμη και τους εξεγερμένους σκλάβους της Αϊτής, καταλύοντας το μεγάλο διεθνές κίνημα του φιλελληνισμού. Όλα με το γιαταγάνι, το καριοφίλι και το προσκυνητάρι. Με την «Χάρτα» του Ρήγα και τις ιδέες των Φιλικών. Με καραβοκύρηδες να συντρέχουν. Με χρήμα εμπόρων και διπλωματία Φαναριωτών.\nΗ νικηφόρος ναυμαχία του Ναυαρίνου επέβαλε την Ανεξαρτησία ενός εδάφους συρρικνωμένου σε σχέση με τα επαναστατικά αιτούμενα. Γιατί απέτρεψε την επιστροφή στη σκλαβιά, αλλά με ανεξαρτησία λειψή από την αρχή. Οι μεγάλες δυνάμεις της εποχής και νικητές της ναυμαχίας, έκριναν ότι η χώρα χρειαζόταν κηδεμόνα. Γιατί φουστανέλες, φέσια και μελαχρινοί, νεοέλληνες δεν φαίνονταν να ανταποκρίνονται στην εικόνα ξανθών και ευκλεών προγόνων, όπως αυτή κυριαρχούσε στη Δύση. Έτσι οικοδομήθηκε κράτος εν πολλοίς ξένο προς τις εγχώριες προσδοκίες. Υπεροπτικό κράτος θεσμικών φιλελλήνων. Με τα νέα πολιτικά κόμματα να στοιχίζονται ονομαστικά με τις μεγάλες δυνάμεις άρα και με τις έριδές τους. Για να ξεκινήσουν οι περιπέτειες της νεοελληνικής συνθήκης.\nΚαποδίστριας, Όθωνας, Βαυαροί, συνταγματική μοναρχία, ελλείπουσα εθνική ολοκλήρωση, Ελληνο-τουρκικός πόλεμος, βαλκανικοί πόλεμοι, παγκόσμιος πόλεμος, εναλλαγές βασιλευόμενης και αβασίλευτης δημοκρατίας, πραξικοπήματα και δικτατορίες και βεβαίως η Μικρασιατική Καταστροφή που τέμνει τα διακόσια χρόνια περίπου στη μέση. Προσφυγιά και Διχασμός. Εκβιομηχάνιση με χέρια προσφύγων. Η τρομερή δεκαετία 1940-1950. Φασισμός και ναζισμός. Δεύτερος Παγκόσμιος Πόλεμος, Κατοχή. Αντίσταση -ίσως η σημαντικότερη στην Ευρώπη-, απελευθέρωση, Δεκεμβριανά, “Σιδηρούν Παραπέτασμα” Εμφύλιος, ανάπηρη δημοκρατία, οι φάμπρικες της Γερμανίας και του Βελγίου, δικτατορία, αποκατάσταση της Δημοκρατίας, ΕΟΚ, Ευρωπαϊκή Ένωση, Ευρώ, Ολυμπιακοί αγώνες, μνημόνια, έξοδος. Αυτοί είναι οι σταθμοί των διακοσίων χρονών η δημοτική αρχή Θα έπρεπε να έχει συντονίσει μία συζήτηση μήνες πριν και όχι μία βδομάδα πριν τον εορτασμό της 25ης Μαρτίου. Μου δείχνει πρόχειρο πασπάλισμα της ιστορικής μνήμης. Έχουν προταθεί από όλους πολύ σημαντικές εκδηλώσεις που θα πρέπει η δημοτική αρχή να τις συγκεράσει. Φυσικά πρέπει οι προτομές των αγωνιστών, τα αγάλματα και οι χώροι γύρω από αυτούς να καθαριστούν και φωταγωγηθούν άμεσα. Να επιδιώξουμε μία κοινή εκδήλωση με το Αίγιο και τα Καλάβρυτα όπου διαδραματίστηκαν σημαντικά γεγονότα και έπαιξαν σπουδαίο ρόλο στην Επανάσταση καθώς επίσης και με τη γειτονική μας Ναύπακτο. Η Ώρα Πατρών θα συμμετέχει ενεργά στις εκδηλώσεις για την επανάσταση».\nΤοποθέτηση του δημοτικού συμβούλου της Ώρας Πατρών Ηλία Γρηγόρη στο δημοτικό συμβούλιο στις 17-3-21.\nΠροηγούμενο άρθροΑναδρομικά κληρονόμων: Πότε η επόμενη πληρωμή – Τι πρέπει να ξέρετε για τα δικαιολογητικά\nΕπόμενο άρθροΕξαδάκτυλος: Όχι στο άνοιγμα του λιανεμπορίου\nΕργασιακό: Άμεση εφαρμογή της τετραήμερης εργασίας-Η εγκύκλιος για 8ωρο και υπερωρίες\nΣυνεργασία Δήμου Πύργου και Περιφέρειας Δ.Ε για τις εκδηλώσεις του 1821\nΗ Citibank έστειλε κατά λάθος 175 εκατομμύρια δολάρια σε fund-Aρνείται να...\nΠάτρα: Γυναίκα βρέθηκε νεκρή στο διαμέρισμά της στην Αθ. Διάκου


Γονεικη Ισοτητα : Νυχτοπερπατούσα Ανακρίτρια κατηγορεί αστυνομικό για τον βιασμό της\nΝυχτοπερπατούσα Ανακρίτρια κατηγορεί αστυνομικό για τον βιασμό της\nΑνακρίτρια της Εισαγγελίας Αθηνών κατηγορεί αστυνομικό για τον βιασμό της. Υποστηρίζει ότι της έριξαν κάποια ουσία στο ποτό. Ο αστυνομικός αρνείται τις κατηγορίες. Άνδρες της ΕΛ.ΑΣ. ερευνούν την υπόθεση\nΑνακρίτρια της Εισαγγελίας Αθηνών κατηγορεί αστυνομικό για τον βιασμό της. Σύμφωνα με το Βήμα της Κυριακής, η 40χρονη του αποδίδει ευθύνες ότι φρόντισε ώστε να της ρίξουν υπνωτικό και διεγερτικό χάπι στο ποτό της προκειμένου να την κακοποιήσει σεξουαλικά ένας "συνεργός" του.\nΟ 30χρονος αστυνομικός που υπηρετεί σε Τμήμα Αλλοδαπών μιλάει για "μυθεύματα και ανυπόστατες κατηγορίες" και για μια "φυσιολογική ερωτική επαφή".\nΗ 40χρονη,όπως αποκαλύπτει σήμερα το Βήμα της Κυριακής, έχει καταθέσει μήνυση το 2010, ενώ όπως αναφέρει γνώρισε τον αστυνομικό σε μπαρ της Ιου το καλοκαίρι του 2009 και μεταξύ τους αναπτύχθηκε φιλική σχέση.\nΟι συναντήσεις συνεχίστηκαν και στην Αθήνα ενώ υπήρχε μεταξύ τους και επικοινωνία μέσω Facebook.\nΗ ανακρίτρια σημειώνει ότι παρήγγειλε ένα ποτό με βότκα και της πρόσφεραν ένα ποτό σκούρου χρώματος. Τότε, επισημαίνει, "άρχισα να νοιώθω κάποιες παρενέργειες και συγκεκριμένα υπερβολική σεξουαλική διέγερση, μη μπορώντας να ελέγξω τον εαυτό μου".\n"Ξύπνησα στις 11 το πρωί της Κυριακής γυμνή σε ένα κρεβάτι έχοντας δίπλα μου το φίλο του αστυνομικού που είχα γνωρίσει το προηγούμενο βράδυ στο μπαρ"\n"Τι έγινε, τι κάνω εδώ;", φέρεται να ρώτησε η ανακρίτρια.\n"Δεν θυμάσαι τίποτα; Τρία προφυλακτικά χρησιμοποιήσαμε;", της απάντησε ο φίλος του αστυνομικού.\nΟ αστυνομικός στην απολογία του αρνείται κάθε κατηγορία. Προσκόμισε και φωτογραφία που είχε τραβήξει εκείνο το βράδυ από το μπαρ στο Γκάζι στην οποία η ανακρίτρια φαινόταν νηφάλια και ευδιάθετη. Μετά την απολογία του οι κατηγορούμενοι αφέθηκαν ελεύθεροι με περιοριστικούς όρους και η δικαστική μάχη συνεχίζεται.


Οι φίλοι του Αντώνη Τουρκογιώργη στο Κηποθέατρο Παπάγου - Full-Time.gr\nΟι φίλοι του Αντώνη Τουρκογιώργη στο Κηποθέατρο Παπάγου\nΔευτέρα 1 Οκτωβρίου ‘18\nΑντώνης Τουρκογιώργης, η φωνή των Socrates, ο ασύγκριτος δυναμικός περφόμερ Τραγουδιστής, συνθέτης και στιχουργός. Ένας δημιουργός ένας ασυμβίβαστος καλλιτέχνης ο οποίος αφοσιώθηκε στην ροκ μουσική και που σφράγισε με την παρουσία του γενιές και γενιές.\nΓια τον Αντώνη Τουρκογιώργη θα συμπράξουν οι φίλοι του\nσε μια μεγάλη συναυλία στήριξης τη\nΔευτέρα 1 Οκτωβρίου στο\nΘα είμαστε όλοι εκεί καθώς τα έσοδα της συναυλίας θα διατεθούν στον Αντώνη που τα τελευταία χρόνια αντιμετωπίζει προβλήματα υγείας.\nΕίναι μια συναυλίας στήριξης, αγάπης και αναγνώρισης για ένα καλλιτέχνη με ιδιαίτερο πάθος και στίγμα για την μουσική.\nΝα θυμίσουμε ότι ο Αντώνης Τουρκογιώργης είναι Έλληνας, έγινε αρχικά γνωστός ως μπασίστας και τραγουδιστής των Socrates Drank the Conium.\nΑργότερα ακολούθησε σόλο καριέρα. Το 2007 κυκλοφόρησε το αυτοβιογραφικό βιβλίο του, με τίτλο «Το Συγκρότημα στο οποίο με χιούμορ και ζωντάνια καταγράφει πώς δημιουργείται ένα συγκρότημα με βάση την προσωπική του εμπειρία, ενώ ταυτόχρονα ξετυλίγει τη μουσική του πορεία από τα πρώτα του βήματα στη μουσική μέχρι και σήμερα. Κομβικό σημείο βεβαίως του βιβλίου αποτελεί η περιπετειώδης και ανατρεπτική μουσική διαδρομή των σπουδαίων Socrates.\nΔευτέρα 1 Οκτωβρίου,\nΣημεία Προπώλησης: viva.gr, 11876, seven spots, reload, athinorama.gr\nPrevPreviousΟ Κύριος & το Όπλο The Old Man & the Gun\nNextΗ ΑΝΝΑ ΒΙΣΣΗ ΣΤΟ ΚΕΝΤΡΟ ΤΗΣ ΠΟΛΗΣNext


Τι έχεις να διδαχθείς για το fitness από έναν ράπερ - FITNESS TIPS\nAskmen Greece > Sports & Fitness > FITNESS TIPS > Τι έχεις να διδαχθείς για το fitness από έναν ράπερ\nΗ ασκητική ζωή του Ace Hood και ο λόγος που ορκίζεται στο διαλογισμό, στο χυμό καρότου και στην καλλισθενική προπόνηση.\nΑν ο Ace Hood, κατά κόσμον Antoine McColister, δεν ήταν ένας από τους πιο επιτυχημένους ράπερ σήμερα (δύο από τα πιο γνωστά τραγούδια του, το Bugatti και το Hustle Hard, πιθανώς να τα ακούς από τα ακουστικά σου όταν προπονείσαι στο γυμναστήριο), θα μπορούσε να ήταν ένας επαγγελματίας αθλητής ή τουλάχιστον προσωπικός προπονητής.\nΔεν είναι μόνο το γεγονός ότι έχει κορμί-φέτες, αλλά κυρίως επειδή ζει την καθημερινότητά του σαν αυθεντικός γκουρού του fitness: φανατικός χορτοφάγος, ορκισμένος διαλογιστής, ειδήμονας της καλλισθενικής προπόνησης.\nAν και είναι υποχρεωμένος να βρίσκεται διαρκώς σε κίνηση για συναυλίες, ηχογραφήσεις και προωθήσεις των άλμπουμ του σε κάθε μεριά του πλανήτη, ο σούπερ σταρ της ραπ βρίσκει πάντα χρόνο και τρόπο να ακολουθεί πιστά τις ρουτίνες προπόνησης και διατροφής του.\nΗ καλλισθενική προπόνηση και ο διαλογισμός τα κάνουν όλα -και πάνε μαζί σου παντού\n«Το πρώτο κόλπο είναι ότι έχω επιλέξει να συντηρώ τους μυς και την αντοχή μου σε πλήρη φόρμα με ασκήσεις καλλισθενικής προπόνησης. Ούτε μπάρες, ούτε αλτήρες, ούτε μηχανήματα, που δεν μπορώ να κουβαλήσω μαζί μου στα πολυήμερα ταξίδια, παρά μόνο προπονήσεις με το ίδιο το σωματικό μου βάρος», έχει πει ο Ace Hood σε συνεντεύξεις του. «Ένα απλό σιρκουί με ασκήσεις όπως push-ups και σανίδες σε διάφορες παραλλαγές, προβολές ποδιών, εκρηκτικά ημικαθίσματα, έλξεις, έρπειν κλπ., διατηρεί πάντα το σώμα μου ετοιμοπόλεμο».\n> 10 καλλισθενικές ασκήσεις χωρίς κανένα βάρος για να μην μένεις ποτέ αγύμναστος, ό,τι κι αν γίνει\n«Ωστόσο, απολαμβάνω όσο τίποτα τις ελεύθερες μέρες μου στο σπίτι, όπου μπορώ να “λιώσω” στο αγαπημένο μου γυμναστήριο σηκώνοντας βάρη ή εκτελώντας προγράμματα προπόνησης Μεικτών Πολεμικών Τεχνών», προσθέτει.\nΣτις αναρτήσεις του στα social media, o ράπερ έχει αναφέρει κι ένα άλλο κόλπο που τον διατηρεί σε πλήρη εσωτερική ηρεμία, τους μήνες που πρέπει να παρουσιάζει τη μουσική του σε κλαμπ και στάδια:\nΔιαλογισμός και γιόγκα! Από εκεί ξεκινούν όλα τα καλά που βιώνω σε ψυχικό και σωματικό επίπεδο.\n«Έχω μπει σ’ αυτόν τον ολιστικό τρόπο ζωής τα τελευταία δυο χρόνια και πραγματικά ανακάλυψα πως η καθημερινή εξάσκηση στη γιόγκα και τον διαλογισμό, με έχει ατσαλώσει μέσα-έξω απέναντι στην κούραση και το στρες που αντιμετωπίζω στις επαγγελματικές μου υποχρεώσεις. Με βοήθησε να βρω την δική μου αλήθεια και να σταθώ στο δικό μου φως».\nΗ Σπαρτιάτικη δίαιτα\nΑκόμη και στο κομμάτι της διατροφής ο Ace Hood επιμένει σε ολιστικές προσεγγίσεις. «Δεν τρώω για να χορτάσω, αλλά για να είμαι υγιής, ενεργητικός και απαλλαγμένος από περιττό σωματικό λίπος. Ποτέ, μα ποτέ δεν θα φάω κάτι που είναι τυποποιημένο, ζαχαρωμένο ή αλατισμένο. Μόνο βιολογικές τροφές», λέει.\nΟ ράπερ δεν τρώει κρέας. «Μερικές φορές ίσως χρειαστεί να δοκιμάσω λίγο κοτόπουλο ή ψάρι, αν και προσπαθώ εδώ και λίγο καιρό να τα αποφεύγω και αυτά, φροντίζοντας να προσλαμβάνω την απαραίτητη πρωτεΐνη μέσα από εναλλακτικές φυτικές τροφές: quinoa με φασόλια pinto, μπρόκολο με σπανάκι, ζυμαρικά με σπαράγγια, τέτοια πράγματα», ανέφερε σε συνέντευξή του στο περιοδικό GQ o Acer Hood. «Και οπωσδήποτε μετά από κάθε προπόνηση, ένα μεγάλο ποτήρι με χυμό καρότου και πορτoκαλιού».\n> Vegan μυστικά για πρόσληψη όσης πρωτεΐνης χρειάζεσαι χωρίς να τρως κρέας\n«Θέλω μια μακριά και καλή ζωή», γράφει στο Instagram. «Θέλω να απολαύσω τα παιδιά μου καθώς μεγαλώσουν (Σ.Σ.: ο Ace Hood έχει δυο δίδυμα κοριτσάκια), θέλω να δημιουργώ και να εκφράζομαι μέχρι τα βαθιά γεράματα, να γίνω σαν εκείνους τους 60άρηδες ή 70άρηδες, που τρέχουν ακόμη μαραθώνιους. Στόχος μου είναι να είμαι πάντα ενεργός, υγιής και fit, ώστε να μπορώ να φροντίζω και τους ανθρώπους που αγαπώ. Και αυτό επιβάλλει πειθαρχία τώρα που ακόμη είμαι νέος (Σ.Σ.: ο Ace Hood είναι μόλις 29 ετών).\nΛιτό φαγητό, καλλισθενική προπόνηση, διαλογισμός και χυμός καρότου πάνω απ’ όλα!


Από Ελένη Μπετεινάκη Τελευταία Ενημέρωση Ιούλ 27, 2020\nΝα τους ψάχνετε τους μύθους και τους θρύλους που΄ναι κρυμμένοι στα μικρά νησιά, στα στενά των δρόμων, τα παλιά σπίτια και κάστρα, πάνω ή κάτω από πέτρες. Σε τόπους αλλοτινούς να ταξιδεύετε, την Ιστορία τους να μαθαίνετε.\nΈνα από εκείνα τα βιβλία που γράφτηκαν με για παιδιά αλλά διαβάζονται απνευστί κι από μεγάλους είναι το καινούργιο πόνημα της Μαρίας Δασκαλάκη: Τα χαμένα γράμματα (Μυστική Αποστολή), εκδόσεις Μίνωας\nΌλα μας τα νησιά είναι γεμάτα μύθους, θρύλους και παραμύθια. Κάθε πέτρα, κάθε σοκάκι, κάθε γωνιά τους έχει και κάτι να μας διηγηθεί από το παρελθόν μας. Όλο και κάποια μνήμη είναι κρυμμένη σε ερειπωμένα σπίτια και καταγάλανα νερά. Κι είναι μεγάλη τύχη να πέσουν τούτες οι ιστορίες στα χέρια σπουδαίων συγγραφέων και να τις απογειώσουν.\nΗ Μαρία Δασκαλάκη στο 9ο βιβλίο της σειράς «Μυστική Αποστολή» μας μεταφέρει στην όμορφη Κάλυμνο κι εκεί αγναντεύοντάς απέναντι τη μοναδική Τέλενδο γράφει μια ιστορία, μια μοναδική περιπέτεια, ένα ακόμα καλά κρυμμένο μυστικό που θα αποκαλυφθεί από παιδιά και αξίζει και με το παραπάνω να τη διαβάσετε.\nΑλλά ας δούμε ποια είναι η ιστορία από τα «Χαμένα Γράμματα». Τέλενδος και Κάλυμνος, νησιά του Βορείου Αιγαίου γνωστά για τα …σφουγγάρια τους και Ιστορία που χάνεται στα βάθη των αιώνων. Ποθαία και Ανδρόνικος, μύθος, αλήθεια ή ψέματα; Με μια ιστορία αγάπης για αρχή ξετυλίγεται το κουβάρι τούτης της περιπέτειας…\nΚι ύστερα μεταφερόμαστε στην Ελλάδα του σήμερα, σε ένα καλοκαίρι όπως θα θέλαν ίσως να ζήσουν τα περισσότερα παιδιά. Ο Φίλιππος και η Παρασκευή παιδιά χωρισμένων γονιών φεύγουν για διακοπές (επιτέλους) στο νησί που γεννήθηκαν και ζει πια μόνο ο πατέρας τους, την Κάλυμνο.\nΠαρά τις αρχικές αντιρρήσεις της μαμάς το όνειρο ξεκινά για τα δυο παιδιά που γρήγορα στην παρέα τους τυχαία αλλά μοιραία θα προστεθεί η Κάτια και η μαμά της η Φανή. Η περιπέτεια ξεκινά μόλις φθάνουν στο αεροδρόμιο της Κω με προορισμό το Μαστιχάρι και …το νησί της Καλύμνου!\nΟ Παππούς Νικολάκης, ο μικρός Νικολό, η Ποθούλα, η κυρά Βδοκία είναι οι πρώτοι που χαίρονται και καλωσορίζουν τους νεοαφυχθέντες στην Κάλυμνο. Η εξερεύνηση του τόπου ξεκινά σχεδόν αμέσως και οι ιστορίες η μια μετά την άλλη αρχίζουν να ξετυλίγονται. Μαθαίνουμε για αρχή τόσα και τόσα για τους περίφημους σφουγγαράδες του νησιού, τους βουτηχτάδες και τα σφουγγάρια τους.\nΟι μέρες κυλούν ανέμελα κάτω από σκιές και μυρωδιές από υάκινθο, μολόχα, συκιές, βελανιδιές, μπουκαμβίλιες και γλάστρες με βασιλικούς.\nΌμορφα σοκάκια, ασβεστωμένα σκαλιά θα οδηγήσουν στο σπίτι που «ρημάξανε» οι τουρίστες και εκεί στο σπασμένο ξύλινο πάτωμα κάτω από μια σανίδα σε ένα σκουριασμένο σιδερένιο κουτί θα βρεθούν δυο γράμματα από τον Φίλιππο που θα αλλάξουν όλη την ιστορία. Θα κάνουν την παρέα των παιδιών μικρούς ντετέκτιβ, θα ανακαλύψουν καλά κρυμμένα μυστικά, άλλους τόπους και ιστορίες θαμμένες στο χρόνο. Μια απίστευτη περιπέτεια θα ξεκινήσει, με φοβερή πλοκή, εξέλιξη και αγωνία.\nΜέσα από θαμμένες ιστορίες θα μάθουμε τη νεότερη Ιστορία της Ελλάδας με αφηγήσεις απλών ανθρώπων που αν και έχουν γραφτεί για τις ανάγκες του μυθιστορήματος απέχουν ελάχιστα από πραγματικά γεγονότα. Η δικτατορία, οι συλλήψεις, τα βασανίστρια, οι εξορίες, όλα θα ζωντανέψουν και η ιστορία της Μαρίας Δασκαλάκη θα μας συγκλονίσει. Πρωταγωνιστές πια ο Νικήτας, η Θεοδώρα, ο Παντελής και ο παππούς των παιδιών ο Νικόλας.\nΤο μυστήριο θα αρχίσει να λύνεται σιγά σιγά και η συγκίνηση θα σας γιομίσει την ψυχή, η εξέλιξη θα σας συνεπάρει και τα γεγονότα θα σας αφήσουν με μια χαρμολύπη που μόνο τα καλά βιβλία ξέρουν να χαρίζουν. Η ιστορία έχει καλό τέλος όπως της ταιριάζει. Σημασία όμως είχε και το ταξίδι μέσα στις σελίδες του βιβλίου που πραγματικά άξιζε τον κόπο.\nΜια ακόμα Μυστική Αποστολή τελείωσε αλλά θα έχει σκοπό της να σας κάνει να αναζητήσετε όλα τα βιβλία της σειράς και δεν θα τα αφήστε παρά μόνο σαν …τελειώσουν.\nΈνα νεανικό-εφηβικό μυθιστόρημα που διαβάζεται και από μεγάλους. Ένα βιβλίο που ταξιδεύει, μαθαίνει και διασκεδάζει τον αναγνώστη. Με λόγο που ρέει αβίαστα η Μαρία Δασκαλάκη μας γεμίζει αγάπη για τον τόπο μας, τη Χώρα μας, και μας θυμίζει γεγονότα που έχουμε κάπως ξεχάσει. Μας μαθαίνει Ιστορία με ένα τρόπο μοναδικό και μας θυμίζει επίσης τι σημαίνει καλή λογοτεχνία για παιδιά.\nΝα το ψάξετε, να το διαβάσετε μονορούφι όπως του πρέπει και να αφεθείτε στα ελληνικά χρώματα, στα νησιά μας, στην ομορφιά του καλοκαιριού, της θάλασσας, των θρύλων αλλά και της Ιστορίας.\nΔιαβάζεται παντού και πάντα και θα ταξιδέψετε κι εσείς ποικιλοτρόπως!\nΈψαξα κι εγώ πολλά στο διαδίκτυο για τη Μέλπω Λεκατσά, 21 χρονών φοιτήτρια στα γεγονότα του Πολυτεχνείου, πρόσωπο που εμπνεύστηκε η συγγραφέας τη Θεοδώρα της, και συγκλονίστηκα : https://www.mixanitouxronou.gr/tag/melpo-lekatsa/\nΚαι : https://www.patris.gr/2019/11/25/giati-den-ithela-na-miliso-gia-to-polytechneio/\nΠερισσότερα για το βιβλίο εδώ: Τα χαμένα γράμματα (Μυστική Αποστολή), Μαρία Δασκαλάκη, εκδ. Μίνωας: https://minoas.gr/product/mystiki-apostoli-alitheies-thammenes-ston-chrono/\nΗ Μαρία Δασκαλάκη γεννήθηκε στο Ηράκλειο της Κρήτης. Άρχισε να γράφει από τα εφηβικά της χρόνια και οι σπουδές της είναι σχετικές με τα βιβλία αφού σπούδασε Αρχειονομία, Βιβλιοθηκονομία και Μουσειολογία στο Ιόνιο Πανεπιστήμιο στην Κέρκυρα. Συνέχισε με μεταπτυχιακές σπουδές στη Διδακτική της Γλώσσας και της Λογοτεχνίας, την αξιοποίηση της Τέχνης στην Εκπαίδευση και την Εικαστική Ψυχοθεραπεία.\nΣήμερα διδάσκει ζωγραφική και συντονίζει λογοτεχνικές ομάδες και Εργαστήρια Δημιουργικής Γραφής σε συνεργασία με σχολεία όλων των βαθμίδων. Παράλληλα, διατηρεί δικό της Εργαστήρι Δημιουργικής Γραφής κι Ελεύθερης Έκφρασης στην πόλη μας.\nΈχει γράψει αρκετά βιβλία με εξέχουσα τη σειρά που ανήκουν τα Χαμένα Γράμματα που απαρτίζεται μέχρι σήμερα με εννέα βιβλία. Παράλληλα οι διασκευές της σε έργα κλασσικής λογοτεχνίας για παιδιά έχουν αφήσει ένα στίγμα πολύ διαφορετικό και αξιόλογο.\nΟ Πέτρας Δημήτριος, τριάντα χρόνια από την εκδημία του